13-04-2017 16:30 | Любомир Тодоров\nВодачът в схемата на турнира на клей в Маракеш, Мароко, Григор Димитров отпадна в първия си двубой.\nНай-силният български тенисист в историята отстъпи неочаквано на Томи Робредо от Испания след 4:6, 6:1, 1:6 след час и 48 минути игра. Това беше трета поредна загуба за него след тези от Джак Сок в Индиън Уелс и от Гуидо Пея в Маями.\nГришо стигна до единствената си точка за пробив във втория гейм, но 34-годишният съперник се защити успешно. В седмия гейм Димитров допусна пробив. Той направи двойна грешка, която даде брейк пойнт на Робредо, а сред това топката му от форхенд се спря в мрежата. В последния гейм испанецът, който в момента е 385-и в ранглистата, спечели на нула, за да затвори сета за 40 минути.\nВъв втората част първият поставен проби от 0:40 във втория гейм и после затвърди за 3:0. Това бе посрещнато с овации от нашите сънародници на трибуните, които бяха с голям трибагреник. Димитров дублира пробива за 5:1. В следващия гейм поведе с 40:15 и изравни частите при втория си сетбол, когато Робредо изпрати топката в аут.\nДимитров изигра един много слаб сервис гейм и това позволи на ветерана да го пробие на нула за 0:2. Веднага след това българинът имаше три точки за връщане на брейка, но Робредо се измъкна. После испанецът проби пак и дръпна с 5:1, а след това затвори двубоя при първия си мачбол.\nГригор постигна общо 5 аса и направи 3 двойни грешки. Той вкара едва 51 процента първи сервис и спечели 76 процента от точките при неговото разиграване. Димитров имаше 9 точки за пробив, но реализира само две, докато 34-годишният идпанец осъществи и трите си възможности за брейк в срещата.\nСледващата седмица българинът ще играе на турнира от "Мастърс 1000" в Монте Карло.\nЕто най-интересното от срещата Димитров - Робредо:


"Възхвалявай морето, но се дръж за земята" Китайска поговорка\nПри започването на бубарска дейност е необходимо да сте наясно със изискванията по отглеждането на бубите, какви грижи и условия изискват. Ето няколко акцента, относно начина на отглеждане:\nПомещенията за отглеждане на бубите трябва да бъдат чисти и да могат лесно да бъдат проветрявани. Необходима е честа обмяна на въздуха, в тях. Това спомага не само за регулиране на температурно-влажностния режим, но и за отстраняване на въглеродния двуокис, отделен от дишането на бубите и от обслужващите работници.\nЗастояването на замърсен въздух по-дълго в бубарниците не само пречи на жизнената дейност на бубите, но спомага и за заболяването им от болестите .\nЗа нормалното развитие на бубите е прието да се извършва проветряване на всеки 15-30 минути, а през последната възраст прозорците или вратите на помещенията се оставят отворени и през цялото денонощие.\nПроветряването на бубарниците, чрез вратите и прозорците посредством вентилационни отвори или вентилатори, монтирани на прозорците, трябва да се извършва така, че да не се допуска силно течение на въздуха, което също е вредно за бубите.\nПри силно течение дихателните устица по тялото на бубите се затварят, телесната покривка се втвърдява, което нарушава дихателния обмен, засилва се изпарението на вода, което пък води до понижаване температурата на тялото им. Всичко това също води до физиологични разстройства и заболявания на бубите. При силен въздушен поток черничевият лист също увяхва по-бързо и се изяжда с по-малка охота от бубите.\nДруг важен фактор, касаещ пълноценното развитие на животинките е светлината в помещенията за бубохранене.\nНезависимо, че копринената пеперуда спада към нощните пеперуди, светлината също оказва важно значение за протичане на основните жизне¬ни процеси. За нормалното си развитие бубите се нуждаят от разсеяна светлина.\nСилната светлина пречи за растежа и развитието на бубите. Ярката слънчева светлина ги дразни и принуждава да се събират по хранителната площадка, в участьците с по-слаба светлина. Прякото сльнчево греене води към потискане на жизнените процеси и преди всичко до втвърдяване на телесната покривка, с което се затруднява дишането и отделянето на водни пари през нея.\nОсновен елемент от технологията за получаване на здрави и жизнеспособни буби и за гарантиране и на висока продуктивност и добро качество на пашкулите е инкубацията на бубеното семе.\nЛюпилните се обзавеждат така, че на 1 кв. м. площ да се разположат 12 кутийки бубено семе.\nТочната дата за залагане на бубеното семе за инкубация се определя конкретно за всеки район. Необходимо е бубеното семе да се залага за инкубация така, че началото на пролетното бубохранене да съвпадне с развитието на първите черници.\nПрез целия период на инкубация на бубеното семе за лятно-есенно бубохранене се поддържа постоянна температура 25-27°С и 75-85% влажност при светлинен режим, както при пролетна инкубация. И през трите сезона на бубохранене люпилните се проветряват на всеки 2 часа по 15 минути. Трябва да се има предвид, че от петия ден на инкубацията издръжливостта на зародишите на бубеното семе на ниска температура е много слаба, ето защо е необходимо да се поддържа стриктно съответната влажност и топлина. Семената не бива да се местят, проветряването трябва да е по-интензивно. Обикновено на 10-я ден от началото на инкубацията семената побеляват и се появяват първите бубички. В този момент трябва да се извърши пълно затъмняване, като на прозорците се поставят черни завеси, етажерките със семената да се покрият от всички страни с черни платна, а на вратите се поставят завеси от черен плат. Преди затъмняването върху семената в тепсийките се слагат листа от пер¬форирана хартия, която да ги покрива плътно. Рано сутрин, в 4 часа на 13-ия ден, люпилнята се осветява и до 10 часа се излюпват над 94% от бубичките. Те се захранват с нарязани на тънки ивици (0,3 см) нежни листенца от дива черница. След около 2 часа перфорираната хартия заедно с бубичките се повдига, а черупките и неизлюпените семена се изхвърлят и изгарят. Излюпените и захранени бубички се раздават на бубохранителите веднага през същия ден.\nПри евентуални късни пролетни мразове и слани излюпването на бубичките може да се задържа до четвъртия ден от началото на инкубацията в хладилни камери при 2,5-5°С до 15 денонощия. При пълно побеляване на семената задържането може да е до 5 дни при 8°С, а при току-що излюпени, но незахранени бубички до 2 дни при 10°С.\nИзвестно е, че в края на своето развитие /около 28-30 дни от началото на бубохраненето/ бубите престават да се хранят и търсят подходящо завиване на пашкулите. Качеството на произведените пашкули, обаче зависи до голяма степен от вида на използваните храсти, в които бубите завиват пашкулите. За тази цел могат да се използват както естествени, така и изкуствени храсти.\nОт естествените храсти най-често се използват клонки от дъб, габър и др., както и стебла от някои тревисти растения - градинска метла, рапица, репка, папрат и други; навързани на немного стегнати букети. При много сбития храст се увеличава количеството на стенните пашкули, а при много рехавия за изграждане на основата на пашкулите се изразходва много коприна. За Добри резултати се получават и при използване на клонки от бор, набавени и използвани непосредствено преди захрастване на бубите.\nОт изкуствените храсти доброкачествени пашкули се завиват в тези направени от неовършана ръжена и пшеничена слама, или от други растения със здрави и еластични стебла\nОбирането и сортирането на пашкулите е един от важните моменти в технологията, от който до голяма степен зависи формиране на реални изкупни цени, удовлетворяващи производителите. При поддържане на оптимални условия в бубарниците по време на захрастването /23-25ПС и 70-75 % влажност/ пашкулите се обират на 8 - 10-ия ден от масовото покачване на бубите на храстите. Това е период достатъчен за изплитане на пашкулната нишка от всички покачили се буби в срок до 3 денонощия, тъй като всички те са се трансформирали в какавиди Свалените от храстите пашкули заедно с вълнежа по тях се разстилат на сенчесто, проветриво място натънък слой. След това те се почистват от остатъците, постелята и от пашкулите, чиито буби или какавиди са загинали (най-често от заболяване), за да не се изцапат пашкулните обвивки на доброкачествените пашкули.\nЗа продажбата на партидата, обаче е необходимо да й се придаде търговски вид и да се създаде възможност за основно сортиране, което се постига след сваляне на вълнежа от всички пашкули.\nПочистването на пашкулите от вълнежа може да стане ръчно или механизирано.\nПочистените от вълнежа пашкули, категоризирани като доброкачествени, двойки и шкарт, поставени в отделни твърди и проветриви съдове, вече могат да бъдат предавани на изкупвателните организации.


Пълна забрана на каруците в България! - Peticiq.com\nПълна забрана на каруците в България!\nВ 21-ви век, денонощно по пътищата на европейска България, свободно и необезпокоявано продължават да се движат каруци! Много често те са управлявани от лица, след употреба на големи количества алкохол. Каруци безпроблемно се управляват и от непълнолетни, а в много от случаите дори от малолетни лица. Гонките и надбягванията с каруци по пътищата от Републиканската пътна мрежа станаха ежедневие. Собствениците на каруци, неотговарящи на никакви законови изисквания и стандарти /не са регистрирани, нямат светлоотразители, гумите им са в трагично състояние, не са боядисани в задължителния жълт цвят и т.н./, напълно безнаказано ги управляват по всяко време на денонощието, по всички пътища на страната ни, в т.ч. и по първокласните. Резултатът - смърт, след смърт! Стотици невинни хора, загинали при тежки катастрофи, предизвикани от каруци, намиращи се на пътното платно, където нямат никаква работа!\nКолко още хора трябва да загубят живота си, за да дойде най-после момент, в който държавата да се намеси решително и да спре това беззаконие?\n...Съгласно ЗМДТ, плащаме данъци, за какво ли не - за леки и товарни автомобили, за мотоциклети, мотопеди, скутери, ремаркета, триколки, самоходни машини, трактори, самолети, лодки, яхти, моторни шейни, джетове и т.н. Плащаме дори и за свободни балони /за брой/! За каруците обаче данък няма, въпреки, че като ППС с животинска тяга, те са едни от най-активните участници в движението по всички пътища на страната. За тях няма въведени задължителни винетни стикери и застраховка гражданска отговорност! Не се изисква нито пожарогасител, нито аптечка! Няма и задължение за прекарването им през годишен технически преглед, при който да се инспектират състояние на гуми, наличие на задължителни светлоотразители, жълт цвят на сандъка, рег. номер и т.н. Най-интересното - собственикът на каруца, не дължи и лев за коня си, който обаче редовно осира шосетата ни! В същото време сме длъжни да регистрираме дори мини пинчера, който гледаме като домашен лъбимец и да му плащаме годишен данък!\nЗа какво всъщност се ползват каруците в България?\nЕдно от основните /може би единствено/ предназначения на каруците е извършването на кражби с тях! Основно се използват за прекарване на открадната селскостопанска продукция по селата и краден дървен материал, изсечен незаконно от горите. В свободното време - за надбягвания по междуселските пътища, а в последно време, дори и по пътищата от Републиканската ни пътна мрежа!... Разбира се, срещу парични залози и най-вече след солидни пиянски запои!\nДокога, дами и Господа законотворци и управляващи? Колко човека още трябва да умрат по родните ни пътища, за да ви накарат най-после да предприемете нещо по този сериозен проблем?\nНИЕ подписалите тази Петиция, настояваме ВИЕ управляващите, незабавно да приведете българското законодателство в съответствие с европейското, като незабавно инициирате законови промени в ЗДвП и НК, а именно:\n1. Въвеждане на пълна забрана за движение на пътни превозни средства с животинска тяга /каруци, триколки и др./, по всички пътища от Републиканската пътна мрежа на Република България!\n2. Използването на пътни превозни средства с животинска тяга с развлекателна цел /файтони/, да става по специален ред, единствено след регистрация и лицензиране на съответното ППС, като атракционно, както и след получаване на специално разрешение от Общините по места, в които изрично да е уточнен разрешеният маршрутът за движение на всяко отделно ППС с животинска тяга!\n3. За всички каруци, триколки и други ППС с животинска тяга, да бъде въведен общински данък, както е за останалите ППС!\n4. Собствениците на ППС с животинска тяга, да бъдат задължени да поддържат превозните си средства технически изправни и оборудвани, както всички останали ППС - да е снабдено и оборудвано със светлоотразителни знаци, гуми с протектор, отговарящ на изискванията на ЗДвП, налично оборудване, включващо резервна гума, аптечка, пожарогасител и т.н., както и да имат сключена задължителна застраховка "Гражданска отговорност"!\n5. Да се криминализира управлението на ППС с животинска тяга, по пътища от Републиканската пътна мрежа.\n6. Да се криминализира преотстъпването управлението на ППС с животинска тяга на непълнолетни, или малолетни лица, или на лица на лица употребили алкохол, или наркотични вещества!\n7. Да се криминализира управлението на ППС с животинска тяга, след употребата на алкохол или наркотични вещества!\n8. Да се криминализира управлението на ППС с животинска тяга, в тъмната част от денонощието по път от Републиканската пътна мрежа!\n9. Да бъде въведена и забрана за притежаване и управление на ППС с животинска тяга, за определен период от време, на лица хванати да ги управляват по път от Репубрликанската пътна мрежа, нощем, или след употреба на алкохол, или наркотични вещества!\n10. За нарушителите да се въведат високи глоби, а собствените ППС, с което е извършено нарушението, да се конфискува!\nБорислав Иванов Недев Свържете се с автора на петицията\nЧрез подписа ми упълномощавам Борислав Иванов Недев да предаде моя подпис на лицата, взимащи решения по този въпрос.\nДобавете петиция "Пълна забрана на каруците в България!" към този списък\nЗа всички времена 628 296\n24 часа 337 162\nЗа всички времена 130 127\n24 часа 130 127\nЗа всички времена 524 513\nЗа всички времена 11618 10894\n24 часа 48 43\nЗа всички времена 718 689\nЗа всички времена 261 257\nЗа всички времена 94398 80414\nПетиция против петицията за присъствено обучение във ФМИ Пловдив\nУВАЖАЕМИ ГОСПОДИН ДЕКАН,УВАЖАЕМО РЪКОВОДСТВО НА ФМИ, С настоящата петиция, ние, долуподписаните студенти от II, III и IV курс от ФМИ на Пловдивския университет “Паисий Хилендарски” , ясно изразяваме своето ПЪЛНО съгласие с провеждане то на занятията на настоящата учебна 2020/ 2021 година изцяло в онлайн среда. Ние сме убедени, че липсата на присъствено обучение по НИКАКЪВ НАЧИН не пречи за придобиването на нови знания и умения. Нека всички студенти имаме възможността да изразим мнението си! НЕ\nЗа всички времена 16 14\nЗа всички времена 976 972


БАБХ е пропуснала 7 предупреждения за салмонела - От деня - БНР Новини\nД-р Сергей Иванов, Активни потребители:\nпубликувано на 09.12.19 в 08:35\nИнтервю на Диана Дончева с д-р Сергей Иванов за предаването „Преди всички“\nБАБХ е пропуснала 7 предупреждения за салмонела, заяви пред БНР д-р Сергей Иванов от Активни потребители във връзка с опасността от заразяване със салмонела, след като стана ясно, че най-малко 100 тона пилешко месо, внос от Полша и заразено с бактерията, са стигнали до българския пазар.\n„От последния ден на октомври до момента България е получила от Полша и прибалтийските републики 7 нотификации за партиди със салмонела. Не става въпрос за една партида. А от началото на годината са около 19. Имаме заболеваемост от салмонела над 500 случая на болни пациенти от началото на годината. В събота проф. Даскалов от Агенцията по храните, който отговаря за лабораторната диагностика, призна, че от началото на годината в неговата лаборатория има 135 положителни проби за салмонела. В тази лаборатория се изследват само храни, не се изследват пациенти. Т.е. става въпрос за минимум 135 случая на храни със салмонела, за които БАБХ не е съобщила. Това са български храни“, обясни той в предаването „Преди всички“ на програма „Хоризонт“.\nПо-миналата седмица в София имаше 8 случая на заболели със салмонела, което е увеличение, посочи още д-р Иванов и добави:\n„Имаме сравнително висока заболеваемост и на салмонела, и на много други болести, свързани с храни. Официално обаче няма нищо. Официално от началото на годината в България не е хваната нито една храна, произведена в България, със салмонела“.\nЗа африканската чума по свинете, която мина през България през лятото, д-р Сергей Иванов коментира:\n„При масовото унищожаване през лятото, голяма част от свинското не беше унищожено, от домашните животни, а просто беше консервирано. Възможно е да има проблеми. Най-вероятно голяма част от консервите, направени през лятото, са замърсени с някакви бактерии. Съветвам хората, които са консервирали тогава месото, много внимателно да подхождат към консумацията му“.\nДнес в пресата излезе и информация за друга болест - Нюкасълска болест по птиците на 11 км от Силистра – в Румъния, която също може да бъде заразна за хората.\nПрограма Хоризонт От деня Преди всички Активни потребители БАБХ месо салмонела


Lite :: Тайните на традиционната коледна трапеза и традиции\nНачало Lite Тайните на традиционната коледна трапеза и традиции\nКоледа е магия, любов, смирение, доброта, надежда. Коледа не е просто празник, Коледа е чувство! Самото изричане на тази дума изпълва сърцата и душите на малки и големи. Коледа е олицетворение на семейството, мили спомени от детството, най-греещите детски личица, очакващи подаръци под елхата. Магията е в щастието, отразено в очите на любимите ни хора, украсяването на дома, приготвянето на богата коледна трапеза...и една коледна звезда, свързана с най-съкровените ни желания и мечти.\nНа трапезата на този, така наречен, пръв блажен ден след постите, присъстват и други “забранени” до този момент продукти - сирене, кашкавал, мляко, масло. Предястията и салатите са типичните за сезона - с картофи, печени чушки, боб, млечни сосове. Коледа е и денят на вкусните сладкиши. Коледните меденки, тиквеникът и баклавата са задължителни, като през последните години на българската трапеза се появи и немският щолен. Напоследък набират популярност и пълнената пуйка и пиле.\nПатица с картофи и зелеви листа е типична за германците, редица региони на Франция, Белгия, Холандия, Австрия. Бутът от елен е приет да присъства на коледната трапеза на скандинавците. Финландците си похапват шунка, горчица и хляб, както гювеч с дроб, стафиди, моркови и картофи. Във Франция обикновено се сервира гъши или патешки дроб, гъска или пуйка с кестени и плънка. Панетоне и Пандоро са типични за Коледата в Италия, Бакалао за Португалия. В Испания коледната трапеза е много богата, но неизменно присъстват бадемите. “Ахо бланко” е супа с бадеми, типична за коледното меню, особено в южна Испания. “Кутята” е типична за Украйна, Русия, Полша, Латвия и се приготвя от ечемик или жито с мед, сушени плодове и ябълки. В Канада и Сащ се сервира сочна пълнена пуйка, картофено пюре, сос от червени боровинки, а за десерт коледен пудинг.\nКоледа е магия, любов, вкусна храна, приготвена от добри ръце със сърце, споделена с най-близките ни, чувство, което предаваш, спомен, който създаваш...\nКоледа!!! Предай нататък...с щипка любов!!!\nПолицията в Бон евакуира коледен базар заради подозрителен пакет


За възрожденско Банско, София и света... от Лазар Хадживълче...\nЗа възрожденско Банско, София и света...\nБели листе, бъди мой Изповедник!.....\nТъжно ми е... Отдавна искам да споделя това, което ме притеснява, тормози, измъчва с Белия лист, моя Изповедник. Днес, септември 2011 г., вече съм прехвърлил 77 години. Бях само на 55 когато Започна демократичното летоброене. Тогава навън, по улици и площади, беше радостно, щастливо, празнично време! От еуфорията, Зареждащата енергия на огромните митинги с отприщеното, най-сетне, свободно слово, никой не предугаждаше, никой и не очакваше, че зад видимия спектакъл от възторзи е бил подготвян друг, задкулисен... Тъжно...! Но... разликата с онзи сюзеренитет е огромна.


Юзуру Ханиу четвърти в Канада, Чан води | beautyinsport.com\nHome ФИГУРНО ПЪРЗАЛЯНЕ\tЮзуру Ханиу четвърти в Канада, Чан води\nОлимпийският шампион Юзуру Ханиу е едва четвърти след кратката програма на второто Гран при състезание – Скейт Канада, на което води представителя на домакините Патрик Чан. Такахито Мура и Кевин Рейнолдс са втори и трети.\nПо музика на Бийтълс Чан направи вероятно най-силното си представяне след паузата последвала Олимпиадата в Сочи. Той получи 90.56 точки, като започна със страхотна комбинация от четворен с троен тулуп, но акселът отново не се получи. От лятото Патрик работи с Марина Зуева.\nС леки колебания на четворния скок японецът Мура е втори с 81.24 точки. Чакано завръщане на Кевин Рейнолд, който имаше много тежки месеци с контузии. Талантът от Канада представи интересна програма по финланска музика и получи 80.57 точки. Той и класиралият се пети Даниел Самохин (Израел) рискуваха с по два четворни скока – тулуп и салхов.\nПо план толкова трябваше да има и в програмата на Ханиу. Японецът показва ново лице в Let’s Go Crazy на Принс, макар че белият му костюм е по-скоро в стил Елвис Пресли. Юзуру падна на четворния ритбергер и остана без комбинация, като остави четворния салхов само троен. Така получи 79.65 точки, като изостава с над 10 преди волната програма, което за него е постижимо за наваксване.\nЮзуру Ханиу четвърти в Канада, Чан води was last modified: октомври 29th, 2016 by viya


Top NLP Sales Tactics с Ангел Лазаров - Web and Events | Събития от друго измерение\nTop NLP Sales Tactics\nНай-ефективните и бързо работещи НЛП техники при продажби и преговори\nС какви умения ще си тръгнете от Top NLP Sales Tactics?\nПредизвикване на подсъзнателно съгласие и доверие у клиента\nПринципи за изграждане на ефективни взаимоотношения\nЕфективно ползване на езика на тялото\nВлияние в преговори чрез екипа ни\nВажността да сме етични в използването на техниките\nМанипулация: как да я улавяме и избягваме умело\nС какви умения ще си тръгнете от обучението Top NLP Sales Tactics?\nВлияние в преговори чрез екипа ви\nОсъзнаване важността да сме етични в използването на техниките\nМанипулация – как да я улавяме и избягваме умело\nОбучението “Top NLP Sales Tactics” ще предложи на лидери и мениджъри доказана система от нестандартни техники за преговори и успешни продажби.\nЗа да намалите вероятността от грешки, да анализирате правилно ситуацията и да мислите стратегически, в посока, която ще даде резултат.\nЗа да умеете да бъдете максимално убедителни и ефективни! Продажбите не са просто длъжностна характеристика, а начин на живот.\nВсеки, целящ успех\nЗа да постигнете максимален успех във вашата област, да преобразите подхода си, да печелите повече продажби, лоялни клиенти и победи над конкуренцията.\nЗа да умеете да предвиждате бъдещето, да управлявате емоциите си и да бъдете максимално убедителни и ефективни!\nНай-опитният и доказан НЛП треньор в България\nПрез 1990 година Ангел Лазаров се дипломира в Русия като инженер – механик в Тулския Политехнически Институт. Година по-рано вече е започнал да се занимава с международна търговия, внос – износ на стоки между България и Русия. Нещата вървят добре и през 1994 става управител на собствена компания за производство и дистрибуция на месни продукти. Компанията се развива много добре. Предизвикателство се оказват хората – как да подбере подходящите и как да ги мотивира да постигат целите на компанията. Търси работещи методи и така попада на НЛП.\nВ България няма кой да го научи на метода. Избира Русия, защото там НЛП от 80-те години навлиза във всички области на живота и бизнеса. Привлича го прагматизма на руската школа. Когато се връща, използва наученото и буквално за няколко месеца завършва изграждането на национална дистрибуторска мрежа и увеличива производството на компанията. Това му позволява да продаде бизнеса си и да се посвети на НЛП.\nЗапазете Вашето място\nПрограма на мастъркласа\nЧаст 1: Как да предизвикаме подсъзнателно съгласие и доверие у клиента още в самото начало на комуникацията\nЗащо без доверие няма продажба\nУпражнение: Как да разберем, че на човек му е комфортно и приятно да общува с нас – определяне невербалните параметрите /поза, жестове, мимика/ и паравебалните параметри /как звучи човек/\nПринципи на изграждане на взаимоотношения по Р. Чалдини\nЧаст 2: Упражнения и тренировки за използване на езика на тялото за изграждане на подсъзнателно доверие\nКак да поддържаме събеседника в състояние, в което лесно възприема нашите идеи и внушения\nКак да получим съгласие при противоположни позиции\nКак по езика на тялото да разберем, че човек не е съгласен с нас и как да действаме по-нататък\nЧаст 3: Използване на гласа и думите за извличане на информация и получаване на съгласието на клиента\nКак след 5-минутен разговор човек да има чувството, че ни познава от 10 години\nКак да разговорим затворен човек\nКак да извлечем информация, която събеседникът не е много склонен да споделя\nЧаст 4: Справяне с остри възражения и отказ от страна на клиента\nПревръщане на несъгласието в съгласие\nКак да използваме отказите, за да съберем информация\nДа избегнем елегантно отговор на неудобен въпрос\nУпражнение: Да убедим клиента да купи след като вече ни е отказал\nЧаст 5: Невербално влияние върху преговорите в екип\nЗащо винаги е по-добре да ходим на преговори в екип\nКак да използваме езика на тялото и динамиката на общуване, за да създадем у събеседниците позитивно отношение към нашите идеи и негативно към тези, които не ни устройват\nКакво казват участниците, посетили обучение на Ангел Лазаров?\nКакво казват участниците, посетили обучение с Ангел Лазаров?\nИзберете най-подходящия за вас билет\nВсички пакети включват материали за записки, кафе паузи, WiFi интернет. Цените не включват ДДС.\nБилет за обучението\n5+ билета за обучението\nБилет за участие в Maximum Achievement 2.0 с Брайън Трейси\nОт WE сме абсолютно сигурни, че ще сте доволни от организираното от нас събитие. Ето защо, ако не сте доволни от проведеното събитие, ще ви възстановим заплатената сума под формата на билет за нашите бъдещо събитие по ваш избор. Нужно е единствено да ни уведомите по имейл до 3 дни след събитието!\nОтстъпката за групови билети се прилага автоматично при избор на над 5 билета.\nСеминарът ще се проведе в Inter Expo Center\nбул. Цариградско шосе 147, София


Свят | Над една четвърт от турските генерали са задържани (видео) - Dnevnik.bg\n21:36, 18 юли 16 , 22365\nОбщо 103 генерали и адмирали от турската армия са задържани за разпити из цялата страна след неуспешния опит за преврат в нощта срещу събота. Операциите в щабовете на някои армейски щабове продължават и в момента, след като мерките са засегнали няколко кслючови поста в командването, съобщи в."Хюриет".\nПри 358 генерали в армията, това означава, че над една четвърт от тях са арестувани или отведени за разпити.\nСпоред държавната Анадолска агенция 41 от задържаните висши офицери за зад решетките в очакване на съдебен процес за ролята им в метежа.\nВидео записи показват част от тях в цивилни дрехи и с видими следи от насилие.\nСред арестуваните е ген. Акън Йозтюрк, бивш командващ военно-въздушните сили на страната. Медиите твърдят, че той е лидер на бунта, като държавни и частни телевизии разпространяват противоречащи си съобщения, че е потвърдили или е отказал да признае ролята си в опита за преврат.\nДруги задържани са ген. Адем Худути, командващ Втора армия (тя е разположена по границата със Сирия, Ирак и Иран), и ген. Авни Ангюн, началник на гарнизона в Малатя.\nТурската преса съобщава, че много от висшите офицери, пленени в нощта на опита за преврат, са били предадени от свои адютанти, съветници и охранители.\nВ понеделник екипи на полицията са влезли във ВВС Академията в Йешилкьой в истанбулския квартал Бакъркьой, където са арестували четирима военни, включително полковник.\n"Хюриет" цитира анонимни източници, според които 25 генерали и офицери са провеждали срещи на територията на академията, като след това са премахвали записите на охранителните камери.\nАрестуван е началникът на академията ген. Фетхи Алпай и се твърди, че мобилният му телефон е бил открит захвърлен в кошче за смет.\nЕкипи са изпратени да демонтират акумулаторите на самолети и хеликопетри на летището на академията, за да се предотврати "неоторизираното им използване". От академията са изнесени и част от оръжията.\nВ ход е инспекция и на базата "Инджирлик" в южната провинция Адана, от която предвожданата от САЩ коалиция провежда въздушни удари срещу ислямисти в Сирия.\nНачалникът на базата ген. Бекир Ерджан е арестуван по подозрение в участие в метежа. Медии твърдят, че той е поискал от САЩ да му предоставят убежище, но му било отказано.\nКритиките от чужбина за прибързани чистки на хиляди служители и ненужно насилие от властите или от тълпи привърженици на президента Реджеп Тайип Ердоган бяха категорично отхвърлени от Анкара.\nСлед почти 3000 магистрати, поне 3000 военни и близо 9000 служители на полицията в понеделник бяха отстранени от постовете им около 1700 служители на финансовото министерство.\nВъншният министър Мевлют Чавушоглу заяви, че тези критики за отношението към заговорниците са равносилни на подкрепа за провалилия се опит за сваляне на правителството.\nПовечето ни съюзници подкрепиха законно избраното правителство, но има и "неприемлива" критика за правните мерки и преследването на заподозените подстрекатели на военния преврат от 15 юни, каза министърът. "Остро осъждаме и отхвърляме изявления, които предполагат, че върховенството на закона може да се нарушава и да има двоен стандарт към политически опоненти."\nЖан-Марку от френския университет Sciences-Po казва, че сега Ердоган още повече ще ограничи политическата роля на армията в Турция за сметка на засилване на полицията, която основно действаше срещу заговорниците.\nКой организира преврата в Турция и други въпроси, които чакат отговор\nКонсулството на САЩ в Истанбул предупреди за очаквани демонстрации пред сградата\n14:22, 13 ное 19 / Европа 10\n14:15, 13 ное 19 / Европа 2\n13:04, 13 ное 19 / Спорт 16\n12:01, 13 ное 19 / Бизнес 23\n14:17, 13 ное 19 / Анализи 12\n14:12, 13 ное 19 / Денят с Веселин Дремджиев 9\nНай-резултатният футболист на Испания Давид Вия ще прекрати кариерата си\n14:04, 13 ное 19 / Спорт 0\ntanton 21:51, 18 юли 16 / Неутрално\nНе знам за генералите, но да линчуваш на улицата собствените си войничета е най-голямото унижение за Турция. ...\nGalata 21:48, 18 юли 16 / Неутрално\nРейтинг: 541 21:48, 18 юли 16 Неутрално\nРейтинг: 1537 21:48, 18 юли 16 Неутрално\nРейтинг: 517 21:50, 18 юли 16 Неутрално\nЗадръж ги всичките бре!И съдиите до един!И народът всичкият-също!\nРейтинг: 8640 21:50, 18 юли 16 Неутрално\nНикога Турция с Ердоган в ЕС.\nРейтинг: 541 21:51, 18 юли 16 Неутрално\nГалата, да те питам, освен гюленисти и ердоганисти, в армията ви няма ли и кемалисти?\nРейтинг: 255 21:51, 18 юли 16 Неутрално\nНе знам за генералите, но да линчуваш на улицата собствените си войничета е най-голямото унижение за Турция.\nРейтинг: 1003 21:52, 18 юли 16 Неутрално\n€-атлантизъм и €пейски ценности в действие!\nРейтинг: 583 21:52, 18 юли 16 Неутрално\nуникално! досега имах надежда че могат да "станат" един ден за членство в ЕС. като гледам какво правят, нямат шанс. Просто да стоят колкото се може по-далеч!\n21:52, 18 юли 16\nРейтинг: 221 21:53, 18 юли 16 Неутрално\nОткачена работа. Сещам се единствено за сталинистката чистка и червения терор. Ердоган прави най-грубата грешка от векове насам. Осакатявайки висшето ръководство на армията и унижавайки ги по такъв животински и нечовечен начин ще си създаде още повече врагове вътре в самата държава. А така, както се очертава на Турция и предстоят битки...\nРейтинг: 274 21:53, 18 юли 16 Весело\nЕрдо падна между двата стола - Русия и САЩ\nСега, ако иска да е суверен политик, трябва да се качи на руския стол. А ако поиска да го отнесат от сцената на политиката, да се хване за американския стол\nРейтинг: 222 21:54, 18 юли 16 Неутрално\nМалко са падали по стълбите преди да ги задържат. Един със здрав нос има ли ХАХАХА\nРейтинг: 222 21:55, 18 юли 16 Неутрално\nАУУУ и ги водят вързани със свински опашки. Според Бойко това е недопустимо.\nРейтинг: 274 21:55, 18 юли 16 Весело\nДо коментар [#10] от "Книжовник":\nМного знаете за Сталин, но нищо не знаете за саудитите, южнокорейците или англичаните\nРейтинг: 3247 21:55, 18 юли 16 Неутрално\nВсичко ми изглежда сюрреалистично.\nКогато повеждаш момчетата си курбан, трябва да си готов и за тази възможна развръзка.\n21:57, 18 юли 16\nРейтинг: 541 21:59, 18 юли 16 Неутрално\nДо коментар [#5] от "Преспанец":\nИма, ама повечето се пенсионираха...Има и сега ще ме питаш какъв го ... тия оная вечер? Като намеря отговора ще ти кажа, ама ако ти го намериш преди мен, моля светни ме!\nРейтинг: 4102 22:00, 18 юли 16 Неутрално\nНо си заслужава да се добави, че с чистката против Тухачевски и останалите, Сталин отслабва до такава степен армията си, че позволява на Хитлер да стигне до Москва и Ленинград.\nАко Русия беше нормална държава, а не наплашено стадо овце, Сталин щеше да бъде обесен на някой уличен фенер на Набережнята.\nРейтинг: 1885 22:02, 18 юли 16 Неутрално\nАрмията няма да му прости. Сигурен съм.\nРейтинг: 4041 22:02, 18 юли 16 Весело\nПоздрави за духа, ти поне си остана емоционално стабилен и равен в скепсиса\nРейтинг: 1994 22:03, 18 юли 16 Неутрално\n[quote#16:"dogwoman"]Ти сигурен ли си, че психически всичко ти е ОК?? [/quote]\nОт сталинист, безроден задунаец какво очакваш? За тях мъчения, тормоз, побой, изкъртени зъби, смляни лица и накрая хвърляне на все още живи хора на прасетата е нещо съвсем нормално. Между другото, турската армия като главният стълб на светската държава и въобще на държавността в Турция е напълно съсипана, морално срината и жестоко унижена. Това означава две неща - слаба ислямистка Турция, и вероятен нов, този път много кървав преврат, след който Ердоган и неговите лумпени ще съжаляват, че въобще са се родили.\nРейтинг: 266 22:03, 18 юли 16 Неутрално\nНа времето Сталин ги е пращал в концлагери тези, които са му противоречели са били срещу него. Ердоган обаче не е толкова толерантен и направи иска смъртно наказане да въвежда, че да убие съвсем законно всички. Реално от този неуспешен опит за преврат единственият печеливш се оказва именно той. Сега си стегна всички привърженици и е готов да удари. Къде и какво май тепърва ще разберем.\nРейтинг: 4102 22:03, 18 юли 16 Неутрално\n[quote#6:"tanton"]Не знам за генералите, но да линчуваш на улицата собствените си войничета е най-голямото унижение за Турция. [/quote]\nНищо, ако Турция влезе във война, ходжите ще го защитят.\nРейтинг: 4041 22:04, 18 юли 16 Неутрално\nА защо Ердоган не е? Или и той като Сталин спечели войната принасяйки в жертва генералите и войниците си?\nРейтинг: 541 22:05, 18 юли 16 Неутрално\n[quote#20:"daskal1"]Поздрави за духа, ти поне си остана емоционално стабилен и равен в скепсиса[/quote]\nМерси, ще ти кажа рецептата! Алкохол, много алкохол...\nРейтинг: 3337 22:05, 18 юли 16 Весело\nДа бе това го кажи на съветските генерали и маршали при сталинския терор...\nРейтинг: 541 22:06, 18 юли 16 Неутрално\nСега и част от останалите ще ги "пенсионират" предсрочно. (1)Досега си мислех, че армията ви е нещо като гарант за светската държава. Сега си мисля, че е по-скоро гарант за ислямистко-авторитарното управление на Ердоган. Каквито и да стане преди дни, факт е, че по-голямата част от армията застана на страната на правителството или беше пасивна. Това ме обезпокоява.\n(2) Ти имаш ли повече информация за превратаджиите, наистина ли са хора на Гюлен или това е дезинформация на Ердоган?\n(3) Какво мислят обикновените турци за последните събития?\nРейтинг: 4102 22:06, 18 юли 16 Неутрално\n[quote#24:"daskal1"]и той като Сталин спечели войната [/quote]\nКомуне, Сталин "спечели" войната благодарение на 200-те грама водка в тумбака и картечницата на заградителния отряд на НКВД в тила на солдатина.\nПожелавам ти (макар да си дърт) да те мобилизират да се биеш за Америка (знам, че веднага ще дезертираш) при тия условия.\nРейтинг: 4041 22:07, 18 юли 16 Разстроено\nИнтересно кому е ноебходим този жалък сценарий, след като генерал Озтурк вече е бит, със смазано ухо, в цивилни дрехи? Защо трябва полицаите да му извиват ръцете? Долна работа...\n22:07, 18 юли 16\nРейтинг: 295 22:07, 18 юли 16 Неутрално\nДавай ердо, задръж се сам накрая и изчезни от хоризонта\nРейтинг: 3247 22:07, 18 юли 16 Неутрално\n[quote#21:"GreenEyes"]. Това означава две неща - слаба ислямистка Турция, и вероятен нов, този път много кървав преврат, след който Ердоган и неговите лумпени ще съжаляват, че въобще са се родили.[/quote]\nЗнам, че е най-малко вероятен, но все пак се надявам на вариант с избори и нормализиране... това не може да продължава така. В никакъв случай не може.\nДо коментар [#21] от "GreenEyes":\nРейтинг: 4292 22:07, 18 юли 16 Неутрално\nВиж колко са първосигнални руските подлоги. Вместо да се замислят сериозно върху казаното от теб и да схванат, че Сталин носи голяма вина за мъртвилото в Сталинград и Москва, те бързат да го отрекат.\nА умните хора се учат от грешките на другите. Само глупавите хора не търсят причините за загубите си.\nРейтинг: 1344 22:08, 18 юли 16 Неутрално\nБратко, ти чувал ли си някога някой да е дръзнал да прави пуч срещу Сталин? Щот аз не.\nГенералисимуса се буди сутрин, нещо кофти спал, зарзавата му също не е станал. Гадно му е...Праща два камиона да прибере 20-на генерала, товари ги към горичката и досвидания.\nА тук става дума за "генерали", които организират преврат и знаят, че или те или пъпеша. И се оставят като овци да ги арестуват някви измекяри и да се гаврят с тях?! Това не са генерали, сори.\nРейтинг: 532 22:08, 18 юли 16 Неутрално\nМалии, да си взимам турска сим-карта по-бързо, че да съм информиран. Пък и както падат визите за ЕС съвсем напечено ще бъде. Кво праим, ако султана рече по СМС-а на всичкото турци да излазят по улиците и да тепат наред? Аз ще си сложа тогава турската сим-карта, че да съм с една крачка напред и да знам къде да бегам. Данке, Ангела!\nРейтинг: 3247 22:08, 18 юли 16 Неутрално\nДо коментар [#30] от "voltron":\nДядо ми, лека му пръст, казваше "Ахмак човек и вързано куче го хапе". И твоята такава....\n[quote#30:"voltron"]Турчин и на снимка да видя пак ще го ударя по носа.\nРейтинг: 221 22:08, 18 юли 16 Неутрално\nПреди 25 години, знаещи хора, твърдяха, че в бъдеще, ще има кюрдска държава. Сега това, което става, е генерална репетиция, за директна, а не партизанска гражданска война в Турция.\nРейтинг: 4102 22:09, 18 юли 16 Неутрално\n[quote#33:"Храбър"]Виж колко са първосигнални руските подлоги. [/quote]\nНищо ново не ми казваш.\nАко бяха ВТОРОсигнални, нямаше да са руски подлоги.\nРейтинг: 1351 22:09, 18 юли 16 Любопитно\nАми че ако повече от една четвърт висши военни са участвали в преврата, той щеше да е доста успешен!\nРейтинг: 4041 22:09, 18 юли 16 Неутрално\nМоже би съм по млад от теб, путинска марионетко, но за разлика от теб нама да избягам от Израел, а ще защищавам страната която ме прие когато подобните на теб комсомолски активиси печелеха червени точки чрез доносничене.\nРейтинг: 532 22:10, 18 юли 16 Неутрално\n[quote#34:"СДС"]И се оставят като овци да ги арестуват някви измекяри и да се гаврят с тях?! Това не са генерали, сори. [/quote]\nАми това е щото и преврата не беше преврат... и така.\nРейтинг: 4102 22:11, 18 юли 16 Неутрално\nДаскал си и като даскал ще си умреш, не бива да очаквам нещо повече от теб...\nРейтинг: 381 22:13, 18 юли 16 Неутрално\n[quote#10:"Книжовник"]Ердоган прави най-грубата грешка от векове насам. Осакатявайки висшето ръководство на армията и унижавайки ги по такъв животински и нечовечен начин ще си създаде още повече врагове вътре в самата държава[/quote]\nМисля,че не само си създава врагове вътре в Турция,а и навсякъде по света във военните среди.Доблестния войн не позволява да го унижават и се гаврят с него,дори и с враговете му.\nРейтинг: 3515 22:13, 18 юли 16 Неутрално\nслед провала на ирак , либия , сирия , афганистан , украйна .. се налагат крайни решения . "преврата " си беше единствено турция да бъде вкарана в гражданска война . и ердоган клъвна , както клъвна и сваляйки самолета . в момента в който се усети и последва ... "надявам се на приемственост " . след нееднозначна среща нато , решението е голям конфликт в европа .\n" Над 20 цивилни лица загинаха при атака на самолети на международната коалиция, оглавявана от САЩ, срещу сирийския град Манбидж, съобщи БГНЕС, като цитира Сирийският център за правата на човека.\nТочният брой на загиналите е 21. Градът се намира северно от Алепо до сирийско-турската граница. "\nуспех на мок , бок , и разбира се ценностите\nРейтинг: 434 22:14, 18 юли 16 Неутрално\nВсъщност близо 1/3та от генералите са арестувани. Като ги гледам повечето са бити.\nИнтересен е казусът с ген. Ерджан, ръководителят на Инджирлик - поискал убежище в САЩ и са му отказали? Какво значи това?\nРейтинг: 1344 22:14, 18 юли 16 Неутрално\nДо коментар [#39] от "charlesdegaulle":\nМмм, зависи. Хитрата лициа Ердоган, е поставил между пушечното месо и биг босес негови си хора. Говоря за офицерите между лейтенант и майор, които разбира се сега ще направят главоломна кариера и ще усъмнат като полковоници и генерали.\nТа те са прецакали нещата. А въпросният Akın Öztürk имаше твърде голям авторитет, включително в НАТО. Все пак това 43 г кариера във ВВС...\nРейтинг: 1994 22:15, 18 юли 16 Неутрално\n[quote#32:"dogwoman"]Знам, че е най-малко вероятен, но все пак се надявам на вариант с избори и нормализиране... това не може да продължава така. В никакъв случай не може. [/quote]\nВиж, ако погледнем историята на Германия между двете световни войни, на Русия след 1990 година и най-вече историята на теократичните ислямски държави като Иран например, а в последните години и ситуацията в Ердоганова Турция, ще стигнем до нерадостният извод, че когато една огромна маса от населението е с промито фанатизирано съзнание, то тогава изборите се явяват само като "демократичен капак" на всякакъв вид античовечни диктатури.\nРейтинг: 1344 22:15, 18 юли 16 Неутрално\nДо коментар [#41] от "kykyyy":\nАко помилва някой от тях, значи е било наистина парлама.\nАко ги прати доживот в зандана, било е баш наистина.\nРейтинг: 3247 22:16, 18 юли 16 Неутрално\nДо коментар [#45] от "yoankata":\nКак ще му дадат убежище от съюзна държава? На територията на общо използвана военна база? Пълен абсурд!\nРейтинг: 1935 22:16, 18 юли 16 Гневно\n[quote#15:"dogwoman"]Когато повеждаш момчетата си курбан, трябва да си готов и за тази възможна развръзка. [/quote]\nТи усещаш ли напоследък, на страната на кого заставаш?\nЗащото курбана е принесен от ръцете на Ердогановите привърженици? Тези озверели животни?! И ти заставаш на тяхна страна?! Курбанът бе "сторен" с призива на "демократа", курбан баши! Да ти е сладък, този курбан, от млади момчета, принесени пред олтаря на Изрода, опитващ се да се прави на Сюлейман велики!\nРейтинг: 3247 22:17, 18 юли 16 Неутрално\nДо коментар [#47] от "GreenEyes":\nАз не съм привърженик на теорията, че "историята се повтаря".\nНе се повтаря, не и по този начин. И хората са други, и преживяванията им също. И информацията, с която разполагат.\nТова не пречи да си прав, разбира се.\nРейтинг: 4102 22:17, 18 юли 16 Неутрално\n[quote#33:"Храбър"]Сталин носи голяма вина за мъртвилото в Сталинград и Москва...[/quote]\nОбявяването на войната е заварило Сталин на дачата му в Гагра, където той отначало НЕ Е ПОВЯРВАЛ, че неговият БРАТ и СЪЮЗНИК Хитлер му е изневерил.\nСъщата сценка като между Путин и Ердоган, когато оня му свали самолета.\nПървите 10 дни от войната Сталин е бил мъртво пиян, генералите и маршалите му напразно са чакали от него хабер.\nПървото си обръщение към Нацията прави на 1 ЮЛИ (точно 10 дни след началната дата на войната), когато най-после се домъква в Москва с личния си влак.\nМеждувременно армията му е била обезглавена, както е (ще бъде скоро) турската.\nЕдна армия трябва да се закълне във вярност на отечеството си, а не на Путин/Ердоган/Сталин/Енвер Ходжа/Фат Ким.\nРейтинг: 3601 22:17, 18 юли 16 Любопитно\nИслямистите направиха атентата в Ница.\nСлед един ден се срещат Кери и Лавров.\nЛошо им се пише на ислямистите в Анкара...\nРейтинг: 781 22:17, 18 юли 16 Неутрално\nПълен цирк, рибата не се лови с бухалка а със стръв! Атакува съда и армията едновременно, защото сега съдиите ще решават съдбата на военни за това удря едновременно, да няма случайно оправдани.\n"Други задържани са ген. Адем Худути, командващ Втора армия"\nГениално бе, генерала който командва 3 пъти по-голяма армия от нашата и може да стигне до София/не искам да ни омаловажавам/ е замесен, няма какво повече да кажа за султана.\nРейтинг: 274 22:18, 18 юли 16 Весело\n[quote#45:"yoankata"]Какво значи това?[/quote]\nНикой не обича предателите\nРейтинг: 434 22:18, 18 юли 16 Неутрално\nКак ще му дадат убежище от съюзна държава? На територията на общо използвана военна база? Пълен абсурд![/quote]\nТя ситуацията поначало е абсурдна, и да му дадат и да не му дадат според мен е абсурдно. Наистина съюзници, но докога?\nРейтинг: 3247 22:19, 18 юли 16 Неутрално\nДо коментар [#50] от "batzdravo":\nНаписал си куп откровени глупости. Та чак и на чия страна заставам? Я се успокой, моля ти се!\nРейтинг: 4102 22:19, 18 юли 16 Неутрално\nКакво ще кажеш за т.нар. "даскал"?\nРейтинг: 434 22:20, 18 юли 16 Неутрално\n[quote#55:"medalis"]Никой не обича предателите\nДо коментар [#55] от "medalis":\nВие пък как разбрахте кой е предател и на кого? Ислямиста Ердоган ли е предаден?\nРейтинг: 3247 22:20, 18 юли 16 Неутрално\nДо коментар [#56] от "yoankata":\nАбсурдна е, но да му дадат убежище, докато са в Инджирлик - това е пълен абсурд и щеше да доведе до взаимно изпотрепване на войниците в базата. Където има и ядрено оръжие...\nСамо това липсва!\nРейтинг: 1049 22:20, 18 юли 16 Неутрално\nа реакцията на ЕС е Мюнхен 38\nРейтинг: 1643 22:21, 18 юли 16 Весело\nИзоставаш много. От 2 дни опорните точки са сменени - Путин и Ердоган пак са първи приятели. Оказва се, че СУ-24 е свален по заповед на генералите, ръководили преврата. А правоверните истински християни - комунисти по руските форуми казват, че ако Янукович е бил действал като Ердоган, сега Украйна щеше да е руска...\nРейтинг: 3515 22:21, 18 юли 16 Неутрално\nв деня в който са задържани 103 достойни генерали , се е родил и Левски . същия на когото намерихме "цитат " . разбира се това няма нищо общо с ценностите и демокрацията и затова беше отразено в медии които нямат нищо общо със свободата на словото . свобода за турските генерали . ердоган е лош\nРейтинг: 222 22:21, 18 юли 16 Неутрално\n[quote#56:"yoankata"]Наистина съюзници, но докога?[/quote]\nДокато им играе по свирката, разбирай да е враждебен на Русия. Много им пука за демокрацията, подкрепяли са всякакви диктатори от Франко до гръцката хунта и турски военни режими като им отърва.\nРейтинг: 3601 22:22, 18 юли 16 Любопитно\nСамо за протокола.\nФранция обвини Ердоган за някои работи.\nСлед това и Германия. Накрая и САЩ. Путин мълчи.\nПъзелът се нарежда...\nРейтинг: 4102 22:22, 18 юли 16 Неутрално\n[quote#62:"mitko11"]Изоставаш много. От 2 дни опорните точки са сменени - Путин и Ердоган пак са първи приятели. [/quote]\nХахаха, мурзилките не могат да насмогнат на толкова свръхинформация (за техните мозъци).\n22:22, 18 юли 16\nРейтинг: 754 22:23, 18 юли 16 Неутрално\nЕрдо обезкостява и армията, и съдебната система,медиите,университетите....горко на Турция,чакат я тъмни години и много кръв. Дано не са десетилетие ,та и повече. Икономиката скоро ще започне също да издиша,западните капитали и инвестиции ще започнат да се оттеглят. Този човек ще съсипе една от най-переспективните през последните десетилетия нации.\nНе е добре и за целия регион, а България в момента е една псевдодържава с псевдоелит....\nРейтинг: 1620 22:23, 18 юли 16 Неутрално\n[quote#34:"СДС"]Братко, ти чувал ли си някога някой да е дръзнал да прави пуч срещу Сталин?[/quote]\nАз съм чувал - на 20.02.1953 г., Берия му направи първия и последен, а света разбра малко по-късно.\nРейтинг: 222 22:23, 18 юли 16 Неутрално\n[quote#62:"mitko11"]Путин и Ердоган пак са първи приятели[/quote]\nНе са и никога няма да бъдат, Путин е принципен политик, няма да се занимава с ислямо американска марионетка. Още преди година го предупреди, че Алах му е взел акъла, доколкото го е имал.\n[quote#69:"Antonio Candreva"]20.02.1953 г.,[/quote]\nРейтинг: 22:24, 18 юли 16 Неутрално\nЯдрено оръжие в анадола? Я по полеко с глупостите!\nРейтинг: 4729 22:24, 18 юли 16 Неутрално\nДо коментар [#54] от "deutschland":\nБраво, и според мен е така...\nРейтинг: 222 22:26, 18 юли 16 Неутрално\n[quote#62:"mitko11"]ако Янукович е бил действал като Ердоган, сега Украйна щеше да е руска...[/quote]\nПри Янукович имаше закон, който забраняваше на полицията да използва оръжия срещу протести, Порошенко го отмени, така, че не са далеч от истината руските форуми.\nРейтинг: 914 22:26, 18 юли 16 Неутрално\n[quote#19:"stanislavdi"]Армията няма да му прости. Сигурен съм. [/quote]\nВъзможно е ...въпросът е дали това е все още НАТО-вска армия ?\nСАЩ май проспаха Турция, докато си играеха на обама в Сирия ... високите технологии са във ВВС и ПРО, а те са обезглавени и унижени ... за мен станалото е ОГРОМНА ИЗДЪНКА на специалните служби на щатите, и не само ... НАТО остава с крайно неясен южен фланг, започва да става страшно !\nТова е еманация на управлението на Обама - той изглежда така и не разбра какво работи последните 8 години !\nРейтинг: 4102 22:26, 18 юли 16 Неутрално\n[quote#68:"thepirineagle"]Ердо обезкостява и армията, и съдебната система,медиите,университетите....горко на Турция...[/quote]\nАз бих казал: обезМОЗЪЧАВА Турция.\nЯвно не му трябват образовани хора.\nРейтинг: 3601 22:28, 18 юли 16 Любопитно\nВ "Инджирлик" има много ядрено оръжие.\nНо то е на НАТО.\nНикой няма да допусне да премине в ръцете на президент-ислямист. Ако ще от Тюркието камък върху камък да не остане.\nРейтинг: 1234 22:30, 18 юли 16 Неутрално\nРазделението в турското общество е факт. Роднините на тези генерали никога няма да простят на Ердоган!!!! От времето на Ататюрк най способните младежи са пращани в офицерския корпус на турската армия..........\nРейтинг: 1935 22:30, 18 юли 16 Неутрално\n[quote#57:"dogwoman"]Написал си куп откровени глупости. Та чак и на чия страна заставам? Я се успокой, моля ти се! [/quote]\nНямам намерение да се успокоявам! Защото, май не съзнаваш нещата, които си написала! Но ако съм се объркал, извинявай!\nРейтинг: 754 22:31, 18 юли 16 Неутрално\nОпределението ти е още по-точно.То на кой диктатор и самовлюбеник му трябват образовани хора - в Расея е още по-зле,но Ердо скоро ще ги настигне като гледам....\nРейтинг: 3515 22:33, 18 юли 16 Неутрално\nче е похарчен . както похарчиха и другите , все пак не е свършило .\nРейтинг: 274 22:33, 18 юли 16 Любопитно\nДо коментар [#59] от "yoankata":\nА според тебе, защо САЩ не искат верните им слуги при себе си?\nСъщото се случи и с оня, дето предъвкаше червената си вратовръзка\nРейтинг: 3247 22:34, 18 юли 16 Неутрално\nДо коментар [#75] от "роджър":\nРейтинг: 424 22:35, 18 юли 16 Неутрално\n[quote#27:"Преспанец"]Досега си мислех, че армията ви е нещо като гарант за светската държава. [/quote]\nСтрува ми се, че при ремонта на турската конституция този абзац е отпаднал.\nРейтинг: 3247 22:35, 18 юли 16 Неутрално\nДо коментар [#79] от "batzdravo":\nНапълно осъзнавам какво съм написала и да, объркал си се.\nГолям праз, на всеки се случва.\nРейтинг: 4102 22:36, 18 юли 16 Неутрално\n[quote#80:"thepirineagle"]То на кой диктатор и самовлюбеник му трябват образовани хора - в Расея е още по-зле,но Ердо скоро ще ги настигне като гледам...[/quote]\nАми Путин го дава православен (старообреден) фундаменталист, неговият брат по гъзурене (в джамия) забражда на официални церемонии двете си щерки, дето иначе ходят по джинси и бюстиета в Швейцария...\nМежду другото, с Путя и по лъскав кич се кункурират:\nРейтинг: 381 22:36, 18 юли 16 Неутрално\nНа видеото всъщност се виждат жертвите на Ердогановия преврат. Умело инсцениран от новия Хитлер преврат от горе.\nЗа съжаление той успя да довърши армията, този път окончателно. А колко хора си мислеха, че не е възможно.\nТерор, основан на идеология, е най-ефективен. Сталин и Хитлер го доказаха в миналото, сега Ердоган се показва като добър ученик.\nРейтинг: 222 22:37, 18 юли 16 Неутрално\n[quote#65:"palav_nik"]След това и Германия. Накрая и САЩ. Путин мълчи.\nПутин е президент на РФ, не Турция и си гледа руските интереси, може и да се възползва от ситуацията. В какво точно го обвиняваш, че гледа руския интерес???\n22:38, 18 юли 16\nРейтинг: 1620 22:38, 18 юли 16 Неутрално\n[quote#52:"Norman Granz"]Обявяването на войната е заварило Сталин на дачата му в Гагра[/quote]\nНе е вярно бил е в Москва, по-точно в дачата в Кунцево ("Близката вила", в която е живее от 1934 до смъртта си )\n[quote#52:"Norman Granz"]Първите 10 дни[/quote]\nСъщо не е вярно. Говори, че е изчезнал за три дни - между 28 юни и 1 юли 1941 г. - Не се е занимавал с работа и съратниците му са го търсили и впоследствие се е върнал на работа. Случаят не е напълно изяснен. Но със сигурност липсата му е била 3 дни, не 10. Вероятно е бил тактически ход - да получи подкрепата и подчинението на съратниците, да ги провери още веднъж. Любимия му Иван Грозни е правил същото. Не е напълно изяснено, догадки. Но със сигурност на 29 и 30 го е нямало в Кремъл, срещите продължават на 1 юли.\nРейтинг: 434 22:39, 18 юли 16 Неутрално\n[quote#60:"dogwoman"]Инджирлик - това е пълен абсурд и щеше да доведе до взаимно изпотрепване на войниците в базата. Където има и ядрено оръжие...[/quote]\nне знам дали до това щеше да доведе. Всъщност не знам въобще какво накъде води в момента. Доста ми е мъгляво. Американците как ще оставят базата си с ядрени глави и дрони в ръцете на ислямиста. Как ще оставят да унищожи всички светски настроени военни, магистрати и полицаи? Журналистите вече са унищожени.\nРейтинг: 1935 22:40, 18 юли 16 Неутрално\nЗа мен, истината е , че Ердоган настъпи "котето по опашката"! Сега ще започне преоценка, ако вече не е, на "статуса" на турската армия, в светлината на обвързаността и с НАТО, и амбициите на "султан Ердоган".\nРейтинг: 3601 22:40, 18 юли 16 Весело\n[quote#88:"voltron"]Путин е президент на РФ, не Турция и си гледа руските интереси, може и да се възползва от ситуацията.[/quote]\nМоже. Изпрати руските туристи като жив щит при Ердоган. Това са му интересите.\nДобре дошли самоубийци...\nРейтинг: 1418 22:42, 18 юли 16 Неутрално\nЩе има втори преврат. Да поставиш генерали на такова унижение, не мога да си представя, как още не са изкарали танковете по улиците...\nРейтинг: 3881 22:42, 18 юли 16 Неутрално\nКъде е ЕР , да те питам. До коментар [#91] от "yoankata":\nРейтинг: 771 22:43, 18 юли 16 Неутрално\n...Ердоганчо ша излезе тъпо парче, заслепен от месианство. Тези дни си направи от критиците си армия от врагове. Вижте погледите на тези мъже, не съжаляват и не са пречупени. А тези на семействата им и на близките им? А всички репресирани, уволнени и близките им? Краят му е близо, или в някоя канавка като Кадафито, или с парче олово в кухата тиква, подарък от някой от обкръжението.\nРейтинг: 701 22:43, 18 юли 16 Неутрално\nВсе едно чета за Сталинстките чистки през 30-те години.. 1:1\nРейтинг: 4102 22:44, 18 юли 16 Неутрално\n[quote#90:"Antonio Candreva"]Говори сe, че е изчезнал за три дни [/quote]\nКъде се говори - на женския?\nТова, което аз пиша, е прочетено в сериозни източници; твоите "опровержения" са от категорията "говори се".\nАйде, лека от мен, започна да ми доскучава тук.\nРейтинг: 434 22:44, 18 юли 16 Неутрално\nМау, Ердоганица много праведна бе! Водела честен и праведен живот и обичала да ферментира ябълки на оцет! Баааа сакън да не ферментират някой път ябълките на ичкия, че чок язък ще вземе да стане!\nРейтинг: 568 22:44, 18 юли 16 Разстроено\n103ма генерала арестувани, а в т.нар. опит за преврат се оказаха ангажирани около 1500-2000 войника - по-малко отколкото са подчинените на бригаден генерал (най-"малкия" генерал) ...


Стилен прочит на „Орфей и Евридика“ в Лиеж - Музика\nИнтересни заглавия предложи през есента афишът на Кралската опера на Валония в Лиеж. През октомври се игра „Орфей и Евридика“ на Кристоф Вилибалд Глук. В годината, в която музикалният свят отбелязва сто и петдесет години от смъртта на Ектор Берлиоз, постановъчният екип в Лиеж представи безсмъртния мит за легендарния Орфей в неговата редакция на творбата от 1859 година. Световната премиера на „Орфей и Евридика“ – през 1762 във Виена, е по либрето на италиански. Дванайсет години по-късно Глук преработва творбата за парижката публика, разбира се върху нов, френски текст. Във Виена ролята на Орфей е написана за кастрат-контраалт, докато в Париж композиторът адаптира партията за висок, лиричен тенор. Почти век по-късно – през 1859 г., Ектор Берлиоз, очарован от стойността на операта, създава адаптация специално за гласа на знаменитото френско мецосопрано Полин Виардо. Участията на певицата в тази версия бележат връх в кариерата ѝ. За три години тя изпълнява ролята на Орфей сто и петдесет пъти. Освен изтъкната певица, Виардо е и композитор, пианист, педагог и лингвист. Тя е от испански произход и е дъщеря на тенора Мануел Гарсия и по-малка сестра на Мария Малибран.\nВ Лиеж постановката е дело на френския режисьор Орелиен Бори. Тя видя бял свят миналата година в парижката Опера Комик и в следващите години ще бъде играна в още шест други театъра. В основата на концепцията на Бори лежи темата за фаталния поглед, отправен от Орфей към Евридика, с който той я загубва завинаги. Режисьорът споделя: „В основата на легендата е моментът на обръщането. Желанието ми бе сценичното пространство също по някакъв начин да се завърти. Мислех, че е необходимо оптично приспособление, което образно казано да преобърне театъра“. Използваният сценичен похват, известен още през XIX век, се нарича „Призракът на Пепър“ – на името на своя изобретател, английския учен Джон Пепър. Техника на илюзията, прилагана в театъра и магическите трикове. В него чрез лист стъкло и специална технология на осветлението, се създава илюзията, че предметите се появяват и изчезват, стават прозрачни или плавно се превръщат от един обект в друг. В постановката е включена и картината на Камий Каро „Орфей връща Евридика от подземния свят“, създадена в периода, в който Берлиоз работи върху творбата. Платното е поставено хоризонтално върху подиума в увеличен мащаб. Чрез магията на Пепър картината рефлектира в огромно наклонено огледало, което също така изобразява и удвоява действащите лица, създавайки усещането за два отделни свята, на живите и мъртвите. Те са разделени от неуловима, тайнствена граница. В представлението много сполучливо са включени танцьори и циркови артисти. Много въздействащ бе моментът, в който Евридика е погълната от подземния свят – огромно черно ефирно платно, водено изкусно от двама артисти, описва впечатляващи форми и движения около девойката, като накрая тя е буквално е увлечена и задушена в примката на смъртта. Изключително стилна постановка – всички вложени сценични средства сътворяват атмосфера, в която чудесно се отразяват както преживяванията на героите, така и неповторимият музикален стил на Глук.\nВъв версията на Берлиоз ролята на Орфей изисква мецосопран от най-висок ранг, притежаващ не само безупречна техника и диапазон от повече от две октави, но и способността да изобрази палитра от душевни емоции. С интерес очаквах изявата на френско-арменската певица Вардухи Абрахамиан, един от най-талантливите млади мецосопрани в момента. Това лято тя изпълни с голям успех трудната партия на Арзаче в „Семирамида“ на Росиниевия фестивал в Пезаро. За съжаление, поради заболяване Абрахамиан бе принудена да анулира последните два спектакъла от серията и на 26 октомври в ролята на Орфей се представи французойката Жюли Робар-Жондр. Нейното изпълнение бе наистина впечатляващо. Певицата има висока, стройна фигура и обемен глас, оцветен от красив, матов тембър, воден от изпълнителката с хубаво чувство за стил и фразиране. Френската ѝ дикция бе безупречна, а речитативите – драматично осмислени. Робар-Жондр притежава сигурна бравурна техника, демонстрирана във вихрената ария от финала на първо действие, завършваща с изключително сложна каденца. Певицата предложи и трогателно изпълнение на знаменитата ария „Аз изгубих Евридика – в по-бавно от обичайното темпо, но с голям финес и рафинираност.\nЧудесно впечатление като Евридика остави друга французойка – Мелиса Пети, с много чиста, мека и лека вокална емисия. Миналото лято сопраното бе Джилда в постановката на „Риголето“ на реномирания фестивал в Брегенц, редом до нашия именит баритон Владимир Стоянов в главната партия. Младото сопрано Жюли Жебар изпълни сигурно по-малката роля на Амур, с подходящ ефирен и нежен глас.\nОркестърът на Операта в Лиеж свири под палката на белгиеца Ги Ван Ваас, специалист в музика от бароковата и класическата епоха. Диригентът извлече красотата и звуковото богатство на партитурата на Глук със свеж, чист и прецизен звук. Изпълнението се запомни с ярки драматични контрасти и хубави инструментални сола, сред които се открои дългата, виртуозна кантилена на флейтата в прекрасния Танц на блажените духове. Зрелищна бе и вихрената сцена на фуриите с участието на балетисти. Солиден принос за успеха на представлението има и хорът на Операта в Лиеж в множеството, красиви и изразителни ансамблови сцени.\nКореспонденция на Милен Венков за постановката на операта „Орфей и Евридика“ от Кристоф Вилибалд Глук в Кралската опера на Валония в Лиеж\nПрограма Христо Ботев Музика Неделен следобед Глук Кралската опера на Валония Лиеж Орфей и Евридика


1935_09_01 Ще дойде отвътре - 1935 г. - Петър Дънов -Библиотека\n1935_09_01 Ще дойде отвътре\nЩе дойде отвътре\nИма неща в живота, които човек постоянно трябва да повтаря. Това, което веднъж само е опитал, не е още абсолютно реално. Запример, някой казва, че е щастлив. Защо? – Защото е спечелил нещо. Той казва, че е щастлив, без да знае, какво нещо е щастието. Един благоприятен случай в живота не прави човека щастлив. Той трябва много пъти да е опитал щастието, за да се нарече щастлив. Друг казва, че е разумен, без да знае, какво нещо е разумността. Трети казва, че е силен, чист, без да знае, какво нещо е сила, чистота. Четвърти казва, че живее, без да знае, какво нещо е животът. Поне отчасти всички хора знаят тези неща, но въпреки това, резултатите на техния живот не се съвпадат със знанията им. Те знаят, какво нещо е животът, но умират; те знаят, какво нещо е чистотата, но се цапат.\nКазано е в Писанието: „Бог е Дух. Когато Духът на Истината дойде, Той ще ви научи". Какво нещо е Духът? Кой е Духът на Истината? Съвременните хора си задават този въпрос и търсят истината. Те търсят истината, но намират онази истина, която се къса. Дали на едного един копринен конец. Той взел конеца и започнал да го разчепква, да види, каква е силата му. С разчепкването, обаче, той не познал силата на конеца, но – качеството му, т. е. материята, от която е направен. В случая, не е важно качеството на конеца, но силата му. Важно е конецът да е силен, да не се къса. Следователно, ако в желанието си да намери истината, човек лесно къса конеца, тази истина е относителна, тя се къса, не издържа на външните условия.\nНякой казва, че познавал онзи свят, знае, как е нареден, как живеят съществата там и т. н. Всъщност, описанието, което те дават за онзи свят, е описание за физическия свят. Можете ли да кажете, че познавате лука по неговите външни люспи? Люспите на лука не представят самия лук. Лукът се познава по неговата вътрешност.\nМнозина се хвалят със знанието си, но ако тяхното знание е подобно на онова, което някои имат за лука, на такова знание не може да се разчита. Изобщо, знанието е товар, който някога е потребен, а някога – не е потребен. Който има много знания, той е подобен на натоварен пътник, който отива за някой град или село, но трябва да върви пеш. Той е взел със себе си два куфара: в единия е турил горни и долни дрехи, четки за дрехи, за обуща и някои тоалетни принадлежности. В другия куфар е турил неща за ядене. Той носи куфарите си, но току се оглежда, да намери човек, който да му помогне, да поноси малко куфарите вместо него. Готов е да плати, само да намери такъв човек. Наред с него върви друг пътник, който не носи никакъв багаж със себе си, но се оглежда, да намери човек с куфари, от когото да вземе нещо за ядене. Вторият пътник разчита на просия.\nЗначи, има два вида последователи на науката: едните слушат, възприемат – товарят се с излишен багаж, който не могат да носят. Това показва, че те имат много идеи, които няма къде да приложат. Другите слушат, но не възприемат. Те нямат никакви идеи. И като ги питат, защо нищо не работят, защо нищо не прилагат, те се оправдават с това, че са сиромаси, нищо нямат. Като се срещат, хората се запитват: Ти от кои си – от ония с куфарите, или от ония без куфарите? С други думи казано: Ти от кои хора си – от ония, които имат идеи, или от безидейните? Първите се обезсърчават, че имат капитал, имат идеи, но няма къде да ги приложат. Вторите пък се обезсърчават, че нямат капитал, нямат идеи и в заключение казват, че животът няма смисъл, че не струва да се живее и т. н.\nНаистина, без приложение на идеите животът няма смисъл. Защо някои хора не могат да приложат идеите си? – Защото те търсят начин да ги приложат вън от тях. Вън от себе си човек нищо не може да приложи. Заблуждение е да се мисли, че идеите са приложими вън от човека. Каквото може да приложи, човек ще го приложи в себе си – никъде другаде. Само приложеното дава светлина. Що се отнася до желанието на хората да приложат идеите си вън от тях, това завинаги ще остане непостижим идеал. Когато създаде света, Първата Причина приложи всичко в себе си. Затова е казано: „Всичко в Бога живее и се движи". Той прилага нещата в себе си, а ние искаме да ги изнесем и приложим навън. Какво по-голямо противоречие от това? Вследствие на туй противоречие, хората влизат в стълкновение с Божествения ред на нещата. Човек сам не е убеден в нещо, а иска да убеди другите хора, те да вярват в убеждението му. Невъзможно е да убедиш някого в това, в което ти сам не вярваш. Ако си убеден, че пътят, в който вървиш, е прав, защо трябва да убеждаваш другите в това? Кажи им: Пътят, който съм избрал, е прав. Ако искате, елате с мене. Ако не искате, останете в своя път. – Ама ние не искаме да се заблуждаваме. – Прави сте, човек не трябва да се заблуждава, но първо трябва да се запита, не се ли е вече заблудил? Щом искаш да приложиш идеите си вън от себе си, ти си вече заблуден. Ако пък постоянно прилагаш своите идеи в себе си, ти си в пътя на истината, в който всичко можеш да постигнеш.\nМнозина очакват, първо животът да се подобри, а после те да станат добри. Това значи: идеята за доброто да се приложи първо в живота, а после в хората. Това е невъзможно. Хората очакват да дойде Царството Божие отвън някъде и тогава да влезе в тях. Те Го очакват по някакъв духовен начин, да дойде отвън и изведнъж да придобият право на гражданство за това Царство. – Не, това никога няма да стане. Царството Божие е в човека, а не вън от него. Казано е в Писанието: „Търсете първо Царството Божие и Неговата Правда, и всичко друго ще ви се приложи". Къде ще търсите това Царство? В себе си. Забелязано е, че всички горделиви, всички честолюбиви хора търсят Царството Божие отвън. Някой ги обидил, и те веднага казват, че светът е лош, че хората са груби и се разочароват. Защо трябва да се разочароват? Ако човек е океан, кой може да окаля водата му? Ако Царството Божие е в него, кой може да смути духа му? Ако една дума може да ви обиди, вие не познавате истината. Щом не познавате истината, вие не можете да се наречете човек. Следователно, когато вашето море се развълнува, задайте си въпроса: Защо се смущавам, защо се обезсърчавам? Ако сте искрен към себе си, вие трябва да си отговорите: Аз се смущавам и обезсърчавам, защото искам да приложа истината вън от себе си. Какво трябва да направиш тогава? Ти трябва да приложиш истината в себе си. Щом я приложиш, ти веднага ще се насърчиш. Същото се отнася до любовта и до знанието.\nСледователно, ако искаш да приложиш любовта и знанието вън от себе си, ти ще се обезсърчиш. Щом ги приложиш в себе си, ще се насърчиш. Като не разбират това, хората искат да внесат своите идеи в света, без да знаят, че по този начин, те ще влязат в разрез с Божествения порядък на нещата. Каква нужда има светът от вашите идеи? Много проповедници седят на амвона и оттам искат да обърнат хората към Бога. – Не, по този начин хората не се обръщат. Някой човек говори на другите за чистота, а сам той не познава чистотата. Като го погледнеш, виждаш, че погледът му е раздвоен. Този човек мисли, как да те обърне, как да ти повлияе да вярваш като него. Той иска да направи хората щастливи отвън, да вярват външно. Невъзможно е човек да бъде щастлив, и да вярва отвън. Истински щастлив е онзи, който носи щастието си отвътре. Докато търсите щастието, любовта отвън, вие сте на крив път. Докато нещата са благоприятни отвън, вие сте на крив път. Следователно, докато мислите, че светът може да се оправи по външен път, отвън само, вие сте на крив път. Хората искат да оправят света и да господаруват над него. – Не, светът не е създаден за господари. Той не е създаден даже за майки и за бащи. Светът е създаден за ония души, които са готови да живеят братски помежду си. Светът е създаден за души, които са готови да учат.\nИ тъй, светът не е създаден и за учените хора, но за ония, които искат да учат. Ако някой е учен, силен или свят човек, какво ще ви ползва неговата ученост, неговата сила или неговата святост? Ако е силен, той може да ви стъпче със своя ботуш; ако е учен, той може да ви наплаши със своя ум. Той ще излезе срещу вас, ще иска да ви порази със своите знания. Ако е светия, той може да ви обезсърчи със своята духовност. Като гледате, колко е напреднал, вие ще се отчаете, ще мислите, че никога не можете да постигнете тази святост. При това положение, ще знаете, че не е важно, колко сте яли, но как се чувствате след яденето и колко от приетата храна сте асимилирали. Храненето е временен процес, в който е реален само моментът на яденето. Щом е така, между двама души може да съществува отношение само тогава когато те едновременно ядат една и съща храна. Същото се отнася до мислите и чувствата на човека. Докато мисли и чувства, човек е в реалността на нещата.\nСега, от всички се изисква вътрешно разбиране на нещата. Ако не разберете истината отвътре, всички ще фалирате. Истината е капитал, който трябва да се използва. Малцина са мислили по този въпрос. И до днес още виждаме, че хората очакват всички неща отвън. Като не дойдат тия неща, те се разочароват. След възкресението на Христа, последователите Му очакваха втори път да дойде Той на земята, но те Го очакваха отвън. И днес още очакват Христа да дойде отвън някъде. Религиозните се запитват помежду си, кога ще дойде Христос на земята. Христос няма да дойде по този начин, по който Го очакват. Ще кажете, че като се е родил веднъж, трябва да се роди и втори път. Щом се е родил на земята, хората трябваше да Го приемат. Понеже не Го приеха на времето, в бъдеще Христос ще дойде само тогава, когато всички хора отворят сърцата си и Го приемат отвътре, а не отвън. Отварянето сърцата на хората и приемането на Христа, означава идването Му на земята. Не Го ли приемат по този начин, ще дойдат бури, земетресения, циклони, сиромашия, глад, болести, кризи и т. н. Докога ще продължават тези неща? Докато хората напуснат стария живот – животът на външните вярвания. Като се срещат, хората обичат да се разглеждат от главата до краката, измерват се, кой какъв е: какви са очите, устата му, лицето, тялото. Обаче, те трябва да знаят, че най-добре и правилно е, да мерите човека отвътре, вътрешно да го разглеждате. Важно е, какъв е човек отвътре, а не отвън. Вътрешно той може да е свят, а външно да не е свят. И обратно: външно може да е свят, а вътрешно да не е. Светостта е вътрешно качество на човека.\nЧовек трябва да обърне внимание на няколко неща в живота си, които да постави като стълбове на своята сграда. Те са: чистота, святост, сила, живот и любов. Върху чистотата се градят чувствата, здравето, отчасти и щастието на човека. Чистотата е вътрешно качество. Светостта има отношение към човешкия ум. Върху нея се гради знанието. Силата има отношение към волята. Силата определя устойчивостта на човешкия характер. Животът дава условия на човека да реализира всички свои желания и стремежи. Като живее, съзнанието му постепенно се буди, разширява, и той разработва своите дарби и способности. Най-после иде любовта, която обхваща всичко в живота. Казано е в Писанието: „Бог е Любов". Казано е още: „Чистите по сърце ще видят Бога". Действително, ако сърцето на човека не е чисто, ако умът му не е свят, ако волята му не е силна, и ако душата му не е пълна с любов, думата човек няма смисъл. Следователно, може да се нарече човек само онзи, сърцето на когото е чисто, умът – светъл, волята – силна, душата – пълна с любов. Това са качества на истинския човек.\nКато ученици, работете върху себе си, да се освободите от недоволството. Правете усилия, но не се пресилвайте. В усилията човек придобива, в пресилването губи. Всяко нещо трябва да се представи в неговия естествен вид, без преувеличаване или намаляване. Какво печелите, ако ви представят чистотата, светостта, силата, животът и любовта такива, каквито не са в действителност? Чистотата е първата врата, през която животът влиза; светостта е втората врата; силата е третата врата, а любовта – четвъртата и последна врата, през която животът влиза. Казваме, че животът влиза през четири врати, но същевременно, той излиза от същите врати. Всяко нещо, което влиза и излиза, е реално. Значи, животът е реалност. Всяко нещо, което влиза, а не излиза, или излиза, а не влиза, не е реално. Реална е онази светлина, която едновременно влиза и излиза от човека. Това, което виждате само отвън, не е реално. Когато виждате един човек само отвън, той не е реален. Това е неговата външна къща. Истинският човек е скрит вътре някъде в своята къща. Ако можете да видите човека в неговата къща, тогава ще разберете, какво нещо представя той.\nСега, аз искам да обърна вниманието ви на вътрешното гледане, на вътрешната мисъл в човека. Когато гледате нещата отвътре навън, вие имате прави схващания. Когато гледате само отвън, вие изпадате в заблуждения, вследствие на което искате да става вашата воля. Докато гледате само на външната страна на нещата, вие всякога ще се ръководите от желанието, каквото намислите и както го намислите, така да стане. – Не, човек трябва да знае, че над неговата воля има друга, по-висока, която ръководи света. Ако наложите своята воля, вие ще създадете ред пакости в света. Когато някой ви угоди, вие желаете този човек да живее; ако не ви угоди, ако ви обиди, желаете да се махне от лицето на земята. Добре е човек да се влияе от чувствата си, но затова той трябва да бъде благороден. Благородството ще го предпази от онзи наклон в живота, към който личните му чувства го тласкат. Човек трябва да бъде съвършен и в чувства, и в мисли, и в постъпки. Щом е съвършен в чувства, в мисли и в постъпки, той ще бъде внимателен и към всяка своя дума. Когато говори, човек трябва да има предвид първо себе си, като че на себе си говори. Ако той сам хареса избора на думите си, речта му ще се отрази добре и върху слушателите. Всеки трябва да знае, че говори на себе си. Ако сам се хареса, тогава онези, които са дошли да го слушат, ще останат в залата; ако не им хареса, ще го напуснат. Добрата реч дава добри резултати. Ако нивата е добра, ако семето е доброкачествено, и житото ще бъде добро. Това всеки земеделец предварително знае. Когато нивата не е добра, и семето не е доброкачествено, житото ще бъде слабо, хилаво. И това земеделецът предварително знае.\n„Бог е Дух". Да произнесете думите „Бог е Дух" с дълбочина, с пълно съзнание, това значи да възприемете Божиите мисли. Какво повече можете да желаете? Или ще кажете, че се интересувате от въпросите: Защо светът е създаден, защо хората са създадени, защо грешат. Оставете тези въпроси настрана. За вас е важно, защо ти, като човек, си създаден. Който искрено си зададе този въпрос, той ще получи отговор. Човек е създаден, за да служи на своя Създател, а едновременно с това да изучава света. Един ден, когато свърши своята работа, когато изучи света, човек отново ще се върне при своя Създател и ще даде отчет за всичко, каквото е направил и научил. Като го изслуша, Той ще коригира работите му. След това ще му даде възможност сам да прегледа своя живот, всичко онова, което е вършил. Има специалисти фотографи, които, от сутрин до вечер, правят снимки на всички положения на човека: Кога и как става, как и в какви дрехи се облича, как мисли, какви чувства го вълнуват, какво върши. Като прегледа всички фотографии, човек сам ще разбере погрешките си и ще се коригира. Така той ще разбере, какво е нужно в живота му и какво не е нужно.\nЗасега, човек е дошъл до убеждението, че без много неща може, но без сън не може. Ще дойде ден, когато човек ще може и без сън. Само невежите спят. Когато невежите спят, умните работят. Сънят е почивка само за онези, върху които разумните същества работят. По този начин тяхното съзнание ще се повдигне. За да дойде до по-високо съзнание, човек трябва да придобие равновесие между ума и сърцето си. Щом дойде до това равновесие, процесите в неговия организъм ще стават правилно. Сънят се е наложил на хората поради нарушаване на Божествените закони. От Божествено гледище, сънят не е бил предвиден. Същото се отнася и до смъртта. Човек е създаден да живее, а не да умира. Откак смъртта влезе в живота, хората изгубиха своето първоначално равновесие. Когато умре някой, казват, че този човек заспал, т. е. починал. Може и без този сън. Човек трябва да излезе от областта на спящия живот, т. е. от смъртта и да влезе в живота на безсмъртието, във възкресението. За да дойде до възкресението, той трябва да повярва, че любовта, знанието, свободата са отвътре, а не отвън. Запример, хората чакат да изгрее слънцето, да се порадват на неговата светлина и топлина. Според мене, не е важно, дали само външното слънце е изгряло. Ако външното слънце е изгряло, а вътрешното слънце на човека не е изгряло, той нищо не печели. Важен е моментът, в който изгряването на външното слънце съвпада с изгряването на вътрешното слънце на човека. Това е истински изгрев. Външното, физическото слънце е ценно за всички хора, за всички живи същества. Вътрешното слънце е ценно за самия човек. Няма по-голяма радост за човека, когато вижда и външно, и вътрешно. Голяма е радостта на човека и на цялото небе, когато всички хора на земята разбират и познават своя Създател. Настанало е тогава Царството Божие на земята.\n„Бог е Дух". Кажете ли така, задайте си въпроса, какво сте направили за този Дух. От вас се иска едно: да пазите Неговата мисъл чиста, свята, силна и пълна с любов, в нищо да не я петните. За всяка лоша дума, за всяка крива мисъл човек носи последствията им. Нищо не може да го спаси от отговорност към Божественото. Тази е причината за страданията на хората. И обикновените хора страдат, и светиите страдат. Както обикновеният човек страда за всяко извършено престъпление, запример, убийство, така светията страда за най-малката погрешка, извършена от него. Който може да убие муха, след време той може да убие човек. Законът е същ. Като не разбирате закона, казвате: Муха е това. Житно зърно е това. Малко желъдче е това. По външен вид е вярно, че мухата е малка, че житното зрънце и желъдчето са малки, но вижте след време, какво може да излезе от тях. Мухата ще се развива; житното зърно, посадено в земята, ще даде голям клас. Желъдчето, посадено в земята, ще се превърне в голям, стогодишен дъб. Ако този стогодишен дъб не може да се превърне в малък желъд, той не е в права посока на развитие. Следователно, който не може едновременно да става голям като дъба и малък като желъда, той е на крив път в живота си. С други думи казано: ако едновременно човек не може да използва благата, които му са дадени и в същото време, не може да се откаже от тях, той е на крив път. Значи, за да получи едно благо, човек трябва да е готов да се откаже от друго някакво благо.\nЖивотът се осмисля, когато човек минава от великото голямо към великото малко. Това значи: човек може да изрази своя стремеж към служене на великото голямо, само когато работи и услужва на великото малко. Великият е създал света чрез малките работи. Той е започнал от малките величини и постепенно е вървял към големите. Хората постъпват обратно: започват с големи величини и свършват с малки. Де кого срещнете, ще ви разправя, че бил канен в някой дом от високо общество, че го приели царски. Това говори за човешкото тщеславие. Друг ще се хвали, че бил в дома на някой министър. Какво представят министрите, или царете? И те са като всички хора, но поставени в обществото по-високо. Когато някой се хвали с такива неща, всъщност той се хвали със себе си – сам иска да се повдигне. Казано е в Писанието: „Който се хвали, с Бога да се хвали". Ако сте ходили при някой цар и нищо царско не сте придобили, какъв смисъл има вашето посещение? Ако сте ходили при един светия и нищо свято не сте придобили, вашето посещение остава безпредметно. При това положение, вие ще се намерите в такова противоречие, в което младата мома изпада. Докато е мома, тя постоянно носи в ума си някой момък, когото иска да хване в мрежата си, както рибар – рибата. Тя не мисли за нищо друго, освен за момъка. Като се ожени за него, тя счита, че е разрешила въпросите на живота. След това започва да мечтае, майка да стане. Момъкът пък мечтае баща да стане. После и двамата започват да мечтаят за къща, за ниви, за лозя. Защо всяка мома трябва да стане майка? И защо всеки момък трябва да стане баща ? Радвайте се на вашите майки и бащи! Ако искате да станете майка или баща, вземете си по едно-две сирачета и ги отгледайте като свои. Всички хора се стремят към новото, към нов живот. Новият живот, обаче, изисква нови разбирания. В новия живот разбиранията за майка, за баща, за брат и за сестра, за учител, за ученик, ще бъдат съвършено различни от сегашните. Който не се проникне от новите идеи, той не може да влезе в новия живот. Без нови идеи никакъв градеж не може да се предприеме.\nКазвате: Да наредим работите си. Работите се нареждат отвътре, а не отвън. Който мисли, че отвън може да нареди работите си, той е на крив път. Срещам едного, който се оплаква, че е сиромах, че няма пет пари в джоба си. – Ето, аз нося голям товар на гърба си, богат съм. Вземи част от него и тръгни с мене. Ще знаеш, че колкото вземеш, сам ще го изнесеш, няма връщане назад. Той се зарадва, взима част от моя товар, туря го на гърба си и тръгва след мене. Като измине няколко километра, той се спира уморен и казва: Тежък е товарът ми. Не можеш ли да си го вземеш назад? – Не, никакво връщане не се позволява. Товарът, който разделям с хората, представя истината, която излиза от мене. Веднъж дадена на човека, истината назад не се връща. Знанието, словото, любовта, които излизат от мене, назад не се връщат. Всяко нещо, което може да се дава и взима назад, не е истинско, не е реално. Каквото даде човек, трябва да го забрави, както земеделецът забравя посятото семе на нивата. Когато посее житото на нивата, земеделецът не ходи да го разравя, или да го събира отново, но го оставя в земята и спокойно чака времето, докато поникне. Щом поникне, житото ще израсте, ще завърже и ще узрее, ще даде повече плод, отколкото, ако отново се вади от земята. Ожънатото и събрано жито в хамбара е печалбата на земеделеца.\nИ тъй, бъдете чисти, свети, силни и пълни с любов, ако искате хората да ви обичат. Днес всички хора са кандидати за любов, т. е. всички искат да бъдат обичани, но трябва да знаят, че само съвършеното се обича. Несъвършеното не може да се обича. Ценна е светлината, ценна е чистата вода, ценен е чистият въздух, ценна е любовта. Какъв смисъл има в безлюбието? Или, какъв смисъл има в тъмнината? Какъв смисъл и цена има нечистата вода? Смисълът на живота се заключава в това, да обичаш, а не да те обичат. Добре е да те обичат, но още по-добре е да обичаш. Който обича, той е щастлив, той е господар. В това отношение пръв Бог е дал пример. Той обича всички, затова е господар на света. Какво се иска тогава от нас? От нас се иска да обичаме, както Бог обича. Той е създал света, за да изяви своята Любов и да ни покаже, как да обичаме. Каква е била целта на Бога, за да създаде света? Този въпрос не трябва да се задава. Обаче, да питате, какъв е смисълът на живота, това е ваше право. И като питате, трябва да си отговорите: Смисълът на живота е да любим. Смисълът на живота подразбира начало на живота. Значи, да любим – в това седи началото на живота. Да ни любят – в това се изразява краят на живота. Тази е философията на моя живот. Щом започнат хората да ме обичат, моята работа е свършена. Щом аз започна да обичам, моята работа е в началото си. Започна ли да работя, аз съм щастлив. Изучавайте живота и ще видите, че тази философия е права. Когато хората ви обичат, вие се вкисвате. Когато вие обичате, щастливи ставате.\nВсички искат да знаят, защо са нещастни. Много просто: вие сте нещастни, защото хората ви обичат. Докато ви обичат, а вие не обичате, всякога ще бъдете нещастни. Ако искате да бъдете щастливи, трябва да обичате. Да обичаш, това е Божествено. Да те обичат, това е човешко. Любовта е основа на живота. Обаче, началото на живота започва от момента, в който ти проявяваш своята любов. Краят на живота настъпва в момента, когато хората проявяват любовта си към тебе. Тъй щото, не желайте хората да ви обичат, да не дойде преждевременно краят на вашия живот. Ако двама души се обичат отвън, те никога не могат да бъдат щастливи. Ако двама души се обичат отвътре, те всякога ще бъдат щастливи. Следователно, искате ли да бъдете щастливи, търсете вътрешната, а не външната любов. Този е правият път в живота.\nРелигиозните хора казват, че обичат Христа, а същевременно се съмняват в Него. Какво показва това? Това показва, че те са вън от любовта, т. е. обичат Христа отвън. Докато търсите Христа отвън, докато очаквате Той да ви обича, вие ще бъдете на крив път. Не търсете Христа отвън, но отвътре. Това значи: вие обичайте Христа, а не чакайте Той да ви обича. Заблуждение е човек да изисква от другите да го обичат. Дали хората ви обичат, това е тяхна работа. Дали ти обичаш, това е твоя работа. Любовта трябва свободно да се проявява. Щастието на човека се заключава в свободно проявената любов към Първата Причина на нещата. Докато обичате без съмнение, без колебание, без страх, вие всякога ще бъдете щастливи, доволни. Щом в любовта ви се вмъкне сянката на съмнението, на колебанието, на страха, веднага ще се намерите пред страдания и противоречия.\n„Бог е Дух, и които Му служат, да Му служат с дух и истина". Във всяко нещо търсете духа и смисъла, а не буквата. Някой се обидил от една дума. Фотографирал ли е той тази дума, да покаже, на кое място седи обидата? Превел ли е тази дума в нейния вътрешен смисъл, да види, има ли някаква обида в нея? Само този се обижда, който обича отвън, а не отвътре. Този човек се чувства обиден и настоява, че е прав. Щом е прав, нека покаже пътя на хората. Правият всякога върви в прав път и може да го покаже и на другите. Иначе, лесно се говори за прав път, лесно се морализират хората.\nЕдин стар рак казал на сина си: Синко, защо вървиш толкова криво? – Как да вървя? – Право върви! – Татко, покажи ми, как да вървя. Старият рак излязъл напред и показал на сина си, как да върви. Като го видял, синът казал: Татко, така и аз вървя. Покажи ми друг начин, който аз не познавам.\nСъвременните хора, като този рак, казват на младите: Ние трябва да бъдем чисти, святи, да се обичаме, да живеем братски помежду си. Всичко това трябва да бъде, но не става. Казвате: Накъде да се молим – на изток, на запад, на север, или на юг? Запитали един евангелски проповедник, на коя посока трябва да се обръща човек, когато се моли. Той отговорил: Ако те бият и закачат на едно дърво с главата надолу, накъде ще се молиш? Ако те бият и те прострат с лицето към земята, накъде ще се молиш? Ще се молите на всички посоки, отдето иде страданието. Да търсите посока, където да се молите, това значи, да сте във външната страна на молитвата. Истинската молитва, като вътрешен процес на съзнанието, няма определена посока. Божественият свят има само една посока, само една точка, едно начало, от което всички неща излизат. Тази точка е наречена „вечен изток", точка на вечно изгряващото слънце. Божественият свят е най-красивият свят. Хората не могат да си представят тази красота. Съществата, които живеят там, са красиви, умни, учени, щастливи. По-умни, по-учени, по-красиви и по-щастливи от тях не съществуват. Най-просветените същества в света са тия, които живеят в Божествения свят. И на вас не остава нищо друго, освен да влезете в този свят. Вън от този свят щастие не съществува. Хората са нещастни, понеже търсят щастие вън от Божествения свят. Те търсят щастието там, дето го няма. Казано е обаче, в Писанието: „Ние живеем, движим се и съществуваме в Бога". Как е възможно при това положение да бъдете нещастни ? Значи, вие сте излезли от Великия свят и търсите щастието си вън от него. Ако сте гладни и живеете в Бога, помислете за Него, и топлият хляб ще дойде. Бедни сте, нямате пет пари в джоба си. Помислете за Онзи, в Когото живеете, и парите ще дойдат. Какво се изисква за това? Любов към Първата Причина, към Божественото Начало на живота. Само при това условие, вие ще влезете в контакт със съществата на висшия свят, които ще ви се притекат на помощ. Ако няма това първо условие във вас – любов към Бога – всичко, каквото Христос е казал, ще остане затворена книга за вас. Всичко, каквото Христос е казал, е вярно и по буква, и по дух. Проверете го, и ще опитате силата на Христовите думи.\nСъвременните хора се оплакват от глад, от сиромашия, от нещастия. Защо някои хора са изложени на такива условия? –Защото очакват Бог да ги обича, а не те да Го обичат. Те изискват първо хората да ги обичат, а после да проявят своята любов към тях. Ето как се справя с глада праведният, добрият човек, който обича Бога и хората. Върви той из гората гладен, уморен. Сяда на едно място и заспива. Като се събужда, вижда пред себе си трапеза, на която са сложени хубави ястия и то-пъл хляб. В това време, покрай него минава един приятел и го запитва: Кой ти даде това ядене, този топъл хляб? – Аз имам една възлюбена, която никога досега не съм виждал. Обаче, когато и колкото пъти съм се намирал в трудно положение, тя всякога ми е помагала. – Ама ти наистина ли говориш? Възможно ли е това нещо? – Фактът, че пред мен се намира ядене и топъл хляб, доказва истинността на моите думи. – Защо не виждаш възлюбената си? Това е тайна, която и аз сега разрешавам. И аз се мъча да дойда до това положение, да мога отдалеч поне да я зърна. Тази е моята цел в живота – да я видя един път. Ако само един път я видя, аз съм се домогнал до вратата на Любовта, до предверието на Великата Истина.\nТакова е положението на всеки човек, който служи на любовта, който върши всичко в нейно име и заради нея. Днес всички проповедници, всички религиозни говорят за Христа, за Първата Причина на нещата, описват качествата й, но като се намерят в трудно положение и им се помогне да излязат от него, те всякога отдават това на този или онзи силен човек и бързат, да му изкажат своята благодарност. Те забравят Онзи, Който седи зад този силен човек. Някой свършил някакво дело, прославил се, и започва да се чувства щастлив, че хората го оценили като способен. Той пак забравя, че зад него седи Първата Причина. Като не знае, кой му дава импулс и сила за работа, той се забравя в успехите си и, като кокошка, окряка света. Когато снесе яйце, кокошката започва да кудкудяка, да чуят всички, че яйце е снесла. Докато не разбира, как Великият работи, за едно снесено яйце, човек ще окряка света, всички да чуят, да го похвалят. Когато разбере, как Великият работи, без да вижда някой работата Му, човек млъква. Който съзнателно мълчи, той разбира Божествените пътища и методи. Каквото да направи, каквото да напише, Той не туря своето име. Забележете, Бог никъде не е казал, че е създал небето и земята, че е създал слънцето и звездите, че е създал цялата вселена.\nМойсей, както и учените хора по онова време писали, че Бог е създал света, но Той нищо не казва за това. Ще кажете, че на Мойсея навярно отвътре е дадено да разбере, кой е създал света. Казано му е, наистина, но не от самия Създател на света. По дух, по вътрешно откровение Мойсей е дошъл до мисълта, че Бог е създал света. Кой е чул гласа на Бога? Божият глас се отличава с едно качество: Които чуят гласа Му, оживяват. Болният оздравява, невежият учен става. Словото Божие съдържа в себе си мощ и сила. Всичко друго, което не носи здраве, сила и живот, е човешко. Докато не приемете Словото Божие в себе си, вие ще се пържите в собствените си грешки и слабости, както досега сте се пържили.\nПриемете Словото в себе си и от нищо не се безпокойте. Кацнала муха на носа ви. Какво от това? Не се заблуждавайте! Носът не представя още човека. Той е част от дрехата на човека, но човекът е вътре някъде. Нищо не може да засегне човека. Казвате, че сте срещнали еди-кого си. Никого не сте срещнали, никого не сте видяли. Човекът не е в своята външна форма. Всеки човек има безброй образи, в които можете да го видите. Някога ще го видите като млад момък, който се люби с момите. Друг път ще го видите като светия, който помага на хората. Трети път ще го видите като майка, като баща. В каквото положение, обаче, видите човека, трябва да знаете, че във всички случаи той учи все един и същ урок – да обича Първата Причина, да обича хората, без да чака те да го обичат. При това, човек трябва да обича, без да знае някой, че той обича. – Писма трябва ли да пише на любимата, или на любимия си? – Той може да пише писма, но да не ги изпраща.\nВ старо време нямало поща за изпращане на писмата. Всеки сам трябвало да занесе писмото си до своя възлюбен, или до възлюбената си. Обаче, съществувал следният закон: всеки, който не знаел, как да предаде писмото си, се наказвал с десетгодишен строг тъмничен затвор. Който не искал да лежи в затвор, предпочитал да държи писмата в себе си, да не ги предава. Благодарение на това, и до днес още много любовни писма на хората седят в архивите. На мнозина ще се види чудно, как е възможно, светия да пише любовни писма. Според мене, светията трябва да пише най-много любовни писма. Нещастието на съвременните хора се заключава в това, че те не проявяват любовта си, не обичат, чакат другите да ги обичат. Недоволството на хората се дължи на това, че те чакат да бъдат обичани. Който иска любов от другите, а сам не дава, той не може да бъде обичан. Нека пръв той даде любовта си, и ще му се даде. Докато вие първи не дадете сърцето си, всякога ще бъдете далеч от любовта.\nСега, аз ви навеждам на тия мисли, за да намерите любовта, да се ползвате от нея. Щом намерите любовта, ще познаете вътрешния смисъл на живота. По този начин ще обичате всичко в света: и животни, и растения, и всяко камъче. Всичко обичайте, но нищо не обсебвайте. Където и да видите проявена Великата Любов – в житното зърно, в слънчевия лъч, или в човека – пазете я чиста, свещена. Ако можете да запазите всичко това в чистота, вие сте влезли в пътя, в който всичко може да ви се открие. В този път ще мислите повече за другите, отколкото за себе си. Тогава няма да питате, как ще се оправи светът. Защо? – Ще знаете, че светът, в който живеете, е оправен. Светът, в който всеки човек отделно живее, не е оправен, по причина на неговата користна любов. Обаче, вън от него, светът няма какво да се оправя. Който иска да оправи своя свят, той трябва да пази вътрешния си мир; при най-големите страдания в живота си да се не разколебава в любовта. Каквото е дал, да не съжалява за него. Защото, казано е в Писанието: „Даром сте взели, даром давайте."\nОт всички хора днес се иска да проявим онази любов, с която ни обичат. Обичаме ли по този начин, ние ще влезем в онзи живот, в който няма никакви противоречия, в който човек за човека е брат. И тогава, ако обичам себе си повече от вас, аз не разбирам живота. Ако обичате себе си повече от мене, и вие не разбирате живота. Затова е казано: „Обичай ближния си като себе си." Значи, любовта към себе си е взета като мярка. Който обича ближния си, както себе си, той е на прав път. В любовта трябва да има надпреварване. Някой се оплаква, че хората не го обичали. Какво печели той, ако хората го обичат? Или, какво печелят хората от неговата любов? Когато обичате някого, вие трябва да знаете, защо го обичате. Като четете една книга, трябва да знаете, защо я четете. Какво ще спечелите от нея? Запример, аз зная положително, че като обичам Бога, живот ще придобия. Вън от любовта никакъв живот не съществува. Следователно, любовта е първата и последна врата, през която животът влиза в човека и го прави щастлив. Без любов към Бога никакво щастие не съществува. Всяка друга любов не е нищо друго, освен отражение на малки светлинки, които нищо не разрешават. Единствената любов, която разрешава всичко в живота, е Божията. И другите видове любов са ценни, но те ще бъдат на мястото си само тогава, когато любовта към Бога стане център в живота на човека. Без тази любов, всичко друго прави човека нещастен. „Търсете първо Царството Божие и Неговата Правда, и всичко друго ще ви се приложи". Казвам: Търсете първо Любовта Божия и, като я намерите, приложете я в живота си; тогава всичко друго ще ви се даде.\nИ тъй, дръжте в ума си мисълта, че силата на човека зависи от любовта му към Бога. Щом имате тази любов в себе си, вие ще разберете, че и най-малкото семенце ще стане един ден велика душа, проводник и служител на своя Създател. Днес хората са нещастни, не се разбират помежду си, защото не служат на Първата Причина. Въпреки това, те очакват Тя да ги обича. Днес светът се нуждае от работници, служители на Великото дело, носители на светли мисли и възвишени чувства, носители на щастие за всички живи същества. Следователно, искате ли да бъдете щастливи, спазвайте първата и най-голяма заповед: „Да възлюбиш Господа Бога твоего с всичката си душа, с всичката си сила, с всичкото си сърце и с всичкия си ум, и ближния си като себе си." Дръжте тази любов непреривно в себе си, за да става правилна обмяна между Божията и вашата любов. Колкото по-чиста, по-безкористна и по-възвишена става вашата любов, толкова по-голяма е възможността да познаете Онзи, Който ви обича. Той постепенно ще ви се открива, и вие ще започнете да виждате еднакво ясно, както отвън, така и отвътре.\nСега, желая ви да забравите всичко, което ви смущава и измъчва. Аз вече ви натоварих, дадох ви половината от товара си, от който не можете да се освободите, докато не го занесете на определеното място. Ако го изнесете до края, ваш ще бъде; ако не можете да го изнесете, нещастни ще бъдете, защото никой не може да ви помогне, никой не може да ви отмени. Впрегнете се на работа! Турете товара на гърба си и юнашки го понесете напред. Благодарете, че носите този товар на гърба си. Бъдете носители на великата Божия Любов, на великото Божие благо, с което са ви удостоили! Така само ще станете граждани на Царството Божие. Какво по-велико благо от това, да бъдете граждани на Царството Божие? Какво по-красиво нещо от това, да обичате своя Баща? Ако Го обичате, и вас ще обичат. Не Го ли обичате, и вас няма да обичат.\n„Бог е Дух, и които Му се кланят, да се кланят в дух и истина". Казвам: Бог е Любов, и които Му се кланят, с любов да Му се кланят. От първия до последния слънчев лъч, благодарете за всичко, което ви е дадено. Това значи, да намерите щастието, което търсите.\n1 септември, 1935 г. 5 ч. с., София – Изгрев\n* Йоан, 4 гл.\n* Ще дойде отвътре